نێچیرڤان بارزانی: ئاڵۆزبوونی دۆخی كه‌ركووك و ده‌وروبه‌ری جێگه‌ی نیگه‌رانیی ئێمه‌یه\nSource: KRG-DFR DFR publication date: THU, 5 JUL 2018 17:54\nدوای كۆبوونه‌وه‌ی سه‌رله‌به‌یانیی ئه‌مڕۆ چوارشه‌ممه 4/7/2018ی ئه‌نجومه‌نی وه‌زیرانی هه‌رێمی كوردستان، له كۆنگره‌یه‌كی ڕۆژنامه‌وانیدا به‌ڕێز نێچیرڤان بارزانی سه‌رۆك وه‌زیرانی هه‌رێمی كوردستان باسی ناوه‌ڕۆكی كۆبوونه‌وه‌كه و چه‌ند بابه‌تێكی په‌یوه‌ندیدار به ڕه‌وشی ئێستای عێراق و هه‌رێمی كوردستان و ناوچه‌كه‌وه كرد.\nسه‌ره‌تا به‌ڕێزیان له وته‌یه‌كدا گوتی "ئێمه ئه‌مڕۆ كۆبوونه‌وه‌ی ئه‌نجومه‌نی وه‌زیرانمان هه‌بوو و خاڵی یه‌كه‌می كۆبوونه‌وه ئه‌وه بوو كۆمپانیای دیلۆیت كه وردبینی له هه‌نارده‌كردنی نه‌وتی هه‌رێمی كوردستان ده‌كات، ئاماده‌ی كۆبوونه‌وه بوون و ڕاپۆرتی خۆیان له‌سه‌ر هه‌نارده‌كردنی نه‌وتی كوردستان له شه‌ش مانگی دووهه‌می ساڵی 2017 و سێ مانگی 2018 پێشكه‌ش كرد. هه‌روه‌ك پێشتریش باسم كرد ئه‌مه پرۆسه‌یه‌كی زۆر زۆر گرنگه بۆ هه‌رێمی كوردستان له‌ڕووی پرسی شه‌فافییه‌تی نه‌وته‌وه و شتێكه جێگه‌ی گرنگیدانی هه‌م ده‌ره‌وه و هه‌م ناوخۆ‌یه و خه‌ڵكی كوردستانیش مافی خۆیانه بزانن ئه‌م پرۆسه‌یه به چ شێوه‌یه‌ك ئه‌نجام ده‌درێت، هه‌موو ئه‌م زانیارییانه ئه‌مڕۆ به خۆشحاڵییه‌وه له‌لایه‌ن ئه‌وانه‌وه پێشكه‌شكران و بڕیار وایه ڕۆژانی داهاتوو به شێوه‌یه‌كی فه‌رمی هه‌موو ئه‌و داتا و ژمارانه بڵاو بكرێنه‌وه".\nله به‌شێكی دیكه‌ی وته‌كه‌یدا به‌ڕێزیان پیرۆزبایی له قوتابیانی ده‌رچووی ناوه‌ندى و ئاماده‌یی كرد و ڕایگه‌یاند "ده‌مه‌وێ لێره‌وه پیرۆزبایی خۆم له ده‌رچووان و یه‌كه‌مه‌كانی قۆناغی ناوه‌ندی و ئاماده‌یی له هه‌رێمی كوردستان بكه‌م و ده‌ستخۆشییان لێده‌كه‌م بۆ ماندوبوون و خوێندنی به‌رده‌وامیان و سوپاسی دایك و باوكانی خۆشه‌ویستی ئه‌و قوتابیانه ده‌كه‌م كه یارمه‌تیی مناڵه‌كانیان داوه و جێگه‌ی شانازییه كه ئه‌و قۆناغه‌یان به‌و شێوه سه‌ركه‌وتووه بڕیوه و په‌نا به خوا له ده‌رفه‌تێكی نزیكدا به دیداریان شاد ده‌بم".\nهه‌ر له به‌رده‌وامیی وته‌كه‌یدا به‌ڕێزیان باسی له هه‌ڵبژاردنی په‌رله‌مانی كوردستان كرد و ئاشكرای كرد "هه‌روه‌ك ده‌زانن ڕۆژی 30/9/ 2018 ئێمه هه‌ڵبژاردنی په‌رله‌مانمان هه‌یه و سوورین له‌سه‌ر ئه‌وه‌ی كه ئه‌و هه‌ڵبژدارنه له واده‌ی دیاریكراوی خۆیدا ئه‌نجام بدرێت. له‌گه‌ڵ به‌غدا به‌ردوام له‌سه‌ر هێڵین و تا ئێستا بابه‌تی ده‌نگه‌كان یه‌كلایی نه‌كراوه‌ته‌وه و هه‌ڵوێستی ئێمه هه‌ر له سه‌ره‌تاوه ڕوون بووه و بۆ ئه‌وه‌ی نیگه‌رانیی به‌تایبه‌تی حزبه كوردستانییه‌كان بڕه‌وێته‌وه، پشتگیریمان له‌وه كردووه ده‌نگه‌كان به ده‌ست هه‌ژمار بكرێنه‌وه و هه‌ڵوێستی خۆشمان دووپات ده‌كه‌ینه‌وه كه پێویسته له به‌غدا هه‌موومان به یه‌كگرتوویی و به‌یه‌كه‌وه به‌شدار بین بۆ به‌رگریكردن له مافه‌كانی هه‌رێمی كوردستان".\nدواتر له وه‌ڵامی پرسیارێكدا سه‌باره‌ت به خشته‌ی دابه‌شكردنی مووچه و نیگه‌رانی له پاشوپێشكردن له خشته‌كه‌دا، به‌ڕێزیان گوتی "ئه‌وه‌ی بۆ ئێمه گرنگه ئه‌وه‌یه هه‌ر 30 ڕۆژ جارێك مووچه دابه‌ش بكرێت و به سوپاسه‌وه له‌م چه‌ند مانگه‌دا وه‌زاره‌تی دارایی ئه‌م خشته‌یان ڕێكخستووه، جا پێشكه‌وتن یان پاشكه‌وتن، بۆ حكوومه‌تی هه‌رێمی كوردستان ئه‌وه گرنگه كه هه‌ر 30 ڕۆژ جارێك مووچه بدرێت و ئاگاداری ئه‌و نیگه‌رانییه‌م، به‌ڵام نابێت ئه‌مه ببێته جیگه‌ی نیگه‌رانی و مومكینه له كاتێكی تردا وه‌زاره‌تێكی دیكه پێشبكه‌وێت و ئه‌مه بۆ ئه‌وه نییه مه‌به‌ستێكی تایبه‌تی له دواخستنی ئه‌وان هه‌بێت".\nده‌رباره‌ی هه‌نگاوه‌كانی هه‌رێمی كوردستان له به‌غدا و كۆبوونه‌وه‌كانی پارتی دیموكراتی كوردستان و یه‌كێتیی نیشتمانیی كوردستانیش، به‌ڕێزیان ڕایگه‌یاند "كۆبوونه‌وه‌كانی ئێمه له‌گه‌ڵ براده‌رانی یه‌كێتی به‌رده‌وامه و ئه‌مڕۆش كۆبوونه‌وه‌مان هه‌یه. ئه‌وه‌ی بۆ ئێمه گرنگه ئه‌وه‌یه كورد به یه‌ك هه‌ڵوێست له به‌غدا به‌شدار بێت، به‌ڵام تا ئێستا شته‌كان له به‌غدا ڕوون نین. یه‌كه‌م شت تا ئێستا ئه‌نجامی فه‌رمیی هه‌ڵبژاردنه‌كان له‌لایه‌ن دادگاوه ته‌سدیق نه‌كراوه و ئه‌مه پرۆسه‌یه‌كه ده‌بێت ئه‌نجام بدرێت و كه ئه‌نجام درا پێمانوایه دوای ئه‌وه زیاتر ده‌رفه‌ت بۆ دروستبوونی هاوپه‌یمانی ده‌كرێته‌وه و تا ئه‌و پرۆسه‌یه به‌كۆتایی نه‌یه‌ت، نامانه‌وێ په‌له له بابه‌تی هاوپه‌یمانی بكه‌ین، به‌ڵام له‌گه‌ڵ هه‌موو لایه‌نه‌كان له به‌غدا به‌رده‌وامین و له كۆبوونه‌وه‌كان به‌شدار ده‌بین و ئه‌وه‌ی بۆ ئێمه گرنگه ئه‌جێندا و به‌رنامه‌ی ئه‌و لایه‌نه‌نایه بۆ عێراق و هه‌رێمی كوردستان و ئێمه له‌سه‌ر ئه‌و بنه‌مایه هاوپه‌یمانی ئه‌نجام ده‌ده‌ین".\nسه‌باره‌ت به هه‌وڵه‌كان بۆ یه‌كڕیزیى لایه‌نه كوردستانییه‌كان له به‌غدا و په‌یوه‌ندییه‌كانی هه‌رێمی كوردستان و توركیا دوای په‌یوه‌ندییه ته‌له‌فۆنییه‌كه‌ی چه‌ند ڕۆژی ڕابردووى نێ,ان به‌ڕێزان نێچیرڤان بارزانى و ئه‌ردۆغان، به‌ڕێزیان ئاشكرای كرد "سه‌باره‌ت به‌وه‌ی كه كورد په‌رته‌وازه ده‌رده‌كه‌وێت، ئێمه یه‌ك كێشه‌مان هه‌یه ئه‌ویش ئه‌وه‌یه ئه‌و لایه‌نانه‌ی كه گله‌ییان له ئه‌نجامی ئه‌ڵبژاردن هه‌یه، هه‌روه‌ك له ڕۆژی یه‌كه‌مه‌وه خۆشم گوتم بۆ ئه‌وه‌ی گله‌یی ئه‌و لایه‌نانه نه‌مێنێت، پشتگیری له‌وه ده‌كه‌ین ده‌نگه‌كان به ده‌ست هه‌ژمار بكرێنه‌وه و ئه‌نجامه‌كان بۆ ئه‌وانیش ڕوون بێت. ئێمه له‌گه‌ڵ یه‌كێتی به‌رده‌وامین له‌سه‌ر ئه‌وه‌ی قسه بكه‌ین و هه‌وڵ بده‌ین به یه‌كگرتوویی له به‌غدا بین، مه‌به‌ست ته‌نیا یه‌كێتی و پارتی نییه، به‌ڵكو ده‌خوازین هه‌موو لایه‌نه‌كانی دیكه‌ش ئه‌وانه‌ی كه كورسییان هه‌یه و براوه‌ن به‌یه‌كه‌وه به‌شدار بین له به‌غدا. سه‌باره‌ت به په‌یوه‌ندیی ته‌له‌فۆنی جه‌نابی سه‌رۆك كۆماری توركیا له‌گه‌ڵ به‌نده، زیاتر بۆ بابه‌تی پیرۆزبایی له جه‌نابیان بوو به‌بۆنه‌ی ئه‌و سه‌ركه‌وتنه‌ی كه له هه‌ڵبژاردن به‌ده‌ستی هێنا و پیرۆزباییم لێ كرد. هه‌ردوولامان جه‌ختمان له‌وه كرده‌وه ئه‌و په‌یوه‌ندییه‌ی نێوان هه‌رێمی كوردستان و ئه‌نقه‌ره ده‌بێت به‌ره‌و پێشه‌وه بڕوات و به بڕوای من ئێمه له قۆناغێكی نوێداین و له‌وانه‌یه له ده‌رفه‌تێكدا بتوانم سه‌ردانی توركیا بكه‌م بۆ دیدار و گفتوگۆی زیاتر له‌گه‌ڵ به‌رپرسانی توركیا".\nله وه‌ڵامی پرسیارێكی دیكه‌دا سه‌باره‌ت به دۆخی كه‌ركووك و ئه‌گه‌ری گه‌ڕانه‌وه‌ی هێزی پێشمه‌رگه بۆ ئه‌و ده‌ڤه‌ره، به‌ڕێزیان ڕایگه‌یاند "هه‌رێمی كوردستان زۆر به نیگه‌رانییه‌وه سه‌یری ئه‌و دۆخه ده‌كات به‌تایبه‌تی ئه‌وه‌ی كه له هه‌ندێك شوێن داعش ده‌ستی به كۆمه‌ڵێك چالاكیی سه‌ربازی كردووه و ئه‌مه جێگه‌ی نیگه‌رانیی ئێمه‌یه، بێگومان هه‌رێمی كوردستان بۆ دابینكردنی ئه‌منیه‌ت و ئاسایش له هه‌موو ئه‌و سنوورانه ئاماده‌ییی ته‌واوی هه‌یه بۆ ئه‌وه‌ی هاوكاری له‌گه‌ڵ به‌غدا بكات و ئێمه هاوكار ده‌بین و هه‌ر شتێك به ئێمه بكرێت بۆ جێگیربوونی ئاسایش له‌و سنوورانه له‌سه‌ر داوای به‌غدا، هه‌رێمی كوردستان ئاماده‌یه، چونكه بابه‌تی ئاسایش و ئه‌منییه‌ت ئه‌وه‌ی له شوێنه‌كانی دیكه هه‌یه كاریگه‌ری له‌سه‌ر هه‌رێمی كوردستان ده‌بێت و ئه‌وه‌ی له هه‌رێمی كوردستانیش هه‌یه كاریگه‌ری له‌سه‌ر شوێنه‌كانی دیكه هه‌یه و له ڕاستیشدا ئێمه دوژمنێكی هاوبه‌شمان هه‌یه كه داعشه و مه‌ترسییه‌كی گه‌وره‌یه بۆ به‌غدا، بۆ هه‌ولێر، بۆ نه‌جه‌ف و بۆ مووسڵ و بۆ هه‌موو شوێنێك. سه‌باره‌ت به ئێمه وه‌ك هه‌رێمی كوردستان چه‌ندین جار ئه‌وه‌مان ڕوون كردۆته‌وه و دووباره‌شی ده‌كه‌ینه‌وه كه ئاماده‌ین بۆ هاوكاریكردن له‌گه‌ڵ به‌غدا به‌مه‌به‌ستی جێگیربوونی ئاسایش".\nسه‌باره‌ت به قه‌ره‌بووكردنه‌وه‌ی ئه‌و مووچانه‌ی دواكه‌وتوون و ده‌نگۆی داواكاریی لایه‌نه‌كان بۆ پاشخستنی هه‌ڵبژاردنی په‌رله‌مانی كوردستان و گه‌ڕانه‌وه‌ی پێشمه‌رگه بۆ ناوچه جێناكۆكه‌كان، به‌ڕێزیان گوتی "هه‌روه‌ك باسم كرد ئێمه ئاره‌زووی خۆمان ده‌ربڕیوه له ڕێگه‌ی هاوپه‌یمانی نێوده‌وڵه‌تی و چه‌ندین جاریش دووباره‌مان كردۆته‌وه كه ئاماده‌ین له ڕووی ئه‌منییه‌وه هاوكاریی به‌غدا بكه‌ین. ده‌رباره‌ی ئه‌وه‌ى كه هیچ لایه‌نێك به فه‌رمی داوای له ئێمه كردبێت هه‌ڵبژاردن دوا بخه‌ین، ئه‌وا هیچ لایه‌نێك به فه‌رمی داوای له ئێمه نه‌كردووه. سه‌باره‌ت به مووچه‌ش به‌پێی داهاتی حكوومه‌ت، مووچه دابه‌ش ده‌كرێت".\nده‌رباره‌ی دیارده‌ی ته‌قینه‌وه‌ی كۆگاكانی چه‌ك له هه‌رێمی كوردستان و هه‌ڵبژاردنی ئه‌نجومه‌نی پارێزگاكان و دۆخی كه‌ركووك، به‌ڕێز نێچیرڤان بارزانی ئاشكرای كرد "له‌گه‌ڵ وه‌زاره‌تی پێشمه‌رگه له‌سه‌ر هێڵین بۆ ئه‌وه‌ی لیژنه‌یه‌كی لێكۆڵینه‌وه له‌سه‌ر ئه‌م بابه‌ته لێكۆڵینه‌وه بكات و بزانین چۆنه، چونكه هێشتا زووه من قسه له‌سه‌ر ئه‌م بابه‌ته بكه‌م. هه‌ڵبژاردنی پارێزگاكانیش له ده‌سه‌ڵاتی ئه‌نجومه‌نی وه‌زیرانه و ئێمه باسمان كردووه له ئه‌نجومه‌ن و له‌وانه‌یه پێویست بێت لایه‌نه‌كان زیاتر لێكۆڵینه‌وه‌ی بۆ بكه‌ن و چاوه‌ڕێی وه‌ڵامی ئه‌وانین، به‌ڵام ئێمه وه‌ك پارتی، ئه‌وا پارتی ئاماده‌یه بۆ ئه‌و هه‌ڵبژاردنانه و ده‌مانه‌وێت له كاتی خۆیدا ئه‌نجام بدرێن، به‌ڵام با چاوه‌ڕێ بین بزانین لایه‌نه‌كان بۆچوونیان له‌سه‌ر ئه‌م بابه‌ته چۆن ده‌بێت. سه‌باره‌ت به گه‌ڕانه‌وه‌ی پێشمه‌رگه‌ش بۆ كه‌ركووك، بۆ جێگیركردنی ئاسایش بۆ ئه‌و سنوورانه و بۆ كه‌ركووك، تا ئێستا هیچ كۆبوونه‌وه‌یه‌كی فه‌رمی له‌نێوان ئێمه و به‌غدا نه‌بووه كه داوا له ئێمه بكرێت هێزی پێشمه‌رگه بنێرین بۆ یارمه‌تیدانیان. ئه‌مه بابه‌تێكی جێگه‌ی نیگه‌رانیی ئێمه‌یه و زۆریش نیگه‌رانین به تێكچوونی دۆخی ئه‌منیی ئه‌و شوێنانه و ئه‌گه‌ر داوا له ئێمه بكرێت بۆ جێگیركردنی ئاسایش له‌و سنوورانه، به‌ڵێ ده‌یكه‌ین، به‌ڵام تا ئێستا نه‌كراوه".\nهه‌ر ده‌رباره‌ی سووتانی ئه‌مباره‌كانی چه‌ك و ته‌قه‌مه‌نی له سلێمانی و هه‌ولێر و دهۆك و ڕای شه‌قام له‌سه‌ر ئه‌م بابه‌ته، به‌ڕێزیان گوتی "شه‌قام باسی زۆر شت ده‌كات و مه‌رج نییه هه‌ر شتێك له شه‌قام باس ده‌كرێت ڕاست بێت، گرنگ ئه‌وه‌یه ئێستا لیژنه‌یه‌كی لێكۆڵینه‌وه‌مان داناوه بۆ ئه‌وه‌ی لێكۆڵینه‌وه له‌م بابه‌ته بكات و با جارێ لێگه‌ڕێین ئه‌نجامی لیژنه‌ی لێكۆڵینه‌وه چۆن ده‌بێت".\nبەڕێز سەرۆک وەزیرانی هەرێمی کوردستان لەسەر پرسی هه‌نارده‌كردنی نەوت، ئامادەییی هەرێمی کوردستانی بۆ بەغدا دووپات کردەوە لەسەر هاوکاریکردن بۆ هەناردەکردنی نەوتی کەرکووک و لەوبارەیەوە گوتی: "دوای ڕووداوەکانی ساڵی ڕابردوو تەئکیدم کردۆتەوە بۆ بەغدا و جەنابی سەرۆک وەزیران کە هەرێمی کوردستان ئامادەیە یارمەتیی بەغدا بدات بۆ هەناردەکردنی ئەو نەوتەی ئێستا هەیە، نزیکەی ٢٥٠ تا ٣٠٠ هەزار بەرمیل نەوت هەیە لە کەرکووک کە تا ئێستا ناتوانن هەناردەی بکەن، ئێمە وەک هەرێمی کوردستان ئامادەین یارمەتی بدەین لە ڕێگەی بۆریی هەرێمی کوردستانەوە ئەم نەوتە بڕوات بۆ دەرەوە، تا ئێستا بەغدا ڕەزامەندی نیشان نەداوە، واتە لەو ڕۆژەی پێم گوتوون هەتا ئێستا ته‌نیا ڕه‌زامه‌ندییان بدابا، نزیکەی سێ ملیار و پێنجسه‌د ملیۆن دۆلار بودجە دەچوو بۆ بەغدا. تا ئێستا تێناگەم بۆ بەغدا لەم بابەتە پەلە ناکات لەوەی کە بۆریی هەرێمی کوردستانە و بۆریی عێراقیشە. پێم وایە دەرفەتی ئەوە هەیە یارمەتییان بدەین نەوتەکە لێرەوە بڕوات و پێشمان گوتوون لاریمان نییە ئەو نەوتە لە ڕێی هەرێمی کوردستانەوە و لە بەندەری جەیهان سۆمۆ وەریبگرێت و مەسەلەی فرۆشتنەکەی سۆمۆ بە ئەستۆی بگرێت، بەڵام بەداخەوە تا ئێستا لەو بارەیەوە بەغدا وەڵامێکی نەداوەتەوە".\nبەڕێز نێچیرڤان بارزانی دەربارەی چەند حاڵەتێک لە فرۆشتنی چەک، ئەوەی ڕاگەیاند کە "لەوانەیە هەندێک حاڵەت هەبێت، ئەوە وەزارەتی پێشمەرگە بە بەردەوام بەدواداچوون دەکات ئەگەر چەک فرۆشرابێت، وەزارەتی پێشمەرگە بە بەردەوام لیژنەیان هەیە و ئەوانەی ئەم کارانە دەکەن دەستگیریان دەکەن و لێپێچینەوەیان لەگەڵدا دەکەن، ئەمە پرۆسەیەکی بەردەوامە".\nسەبارەت بە ڕەوشی کارەبا لە هەرێمی کوردستانیش، بەڕێز سەرۆک وەزیران، کەمیی کارەبای بە کێشەیەکی گەورە دانا و لەوبارەیەوە گوتی: "ئێستا لە کەرتی کارەبا خەریکی چاکسازین بۆ ئەوەی بە شێوەیەکی بنەڕەتی کێشەی کارەبا لە هەرێمی کوردستان چارەسەر بکرێت. کێشەی کارەبا کیشەی بەرهەمهێنانی کارەبا نییە، بەقەد ئه‌وه‌ى گەیاندنی کارەبایه بۆ شوێنەکان. دوو کێشە هەیە، یەکەمیان بەکارهێنانی کارەبا زۆرە و زێدەڕەوییەکی زۆر دەکرێت. دووەم، وەکوو پێویست پارەی کارەبا کۆناکرێتەوە، واتە باڵانسێک لەم دۆخه‌دا نییە، کارەبایەکی زۆر دەڕوات و پارەیەکی کەم بۆ حکوومەت کۆدەکرێتەوە. خەریکی چاکسازییەکین و دەستمان پێکردووە بەوەی کە سێکتەری کارەبا ببێت بە کارت وەک تەلەفۆن، لە هەموو شوێنەکان ئەوە دەکەین، تۆ چەند کارەبا خه‌رج دەکەی، دەبێ ئەوەندەش پارەکەی بدەی، بەڵام لەوە تێدەگەم کە ئێستا گەرمە و دۆخه‌كه ناخۆشە، بۆیە لە کاتی گەرمادا بەهۆی بەکارهێنانی زیاتری کارەبا کێشەکانیش زیاتر دەبن".\nلە بەشێکی دیکەی کۆنگرە ڕۆژنامەوانییەکەدا، بەڕێز نێچیرڤان بارزانی سەرۆک وەزیرانی هەرێمی کوردستان دەربارەی دەنگۆی دواخستنی وادەی هەڵبژاردنەکانی پەرلەمانی کوردستان لەسەر داوای چەند لایەنێکی سیاسی، گوتی: "تا ئێستا هیچ لایەنێک بە فەرمی داوای نەکردووە هەڵبژاردن دوا بخرێت."\nدەربارەی پەیوەندییەکانی هەرێمی کوردستان و بەغداش، بەڕێزیان باسی لەوە کرد "پەیوەندییەکانمان لەگەڵ بەغدا باشە و ئەو قۆناغەمان تێپەڕاندووە کە پەیوەندییەکانمان باش نەبوو، ئێستاش لە قۆناغێکی تەواو نوێداین لە مەسەلەی پەیوەندیمان لەگەڵ بەغدا و هیوادارین بە دامەزراندنی حکوومەتی نوێ لە بەغدا، بتوانین هەموو ئەو کێشانەی نێوان هەولێر و بەغدا، بە شێوەی دیالۆگ چارەسەریان بۆ بدۆزینەوە".\nبەڕێز نێچیرڤان بارزانی سەرسوڕمانیی خۆی نیشان دا لەسەر ئاڵۆزکردنی پڕۆژەیاسای چاکسازی لە کوردستان و لەگەڵ ئەوەشدا گوتی "وایان لێکردووە خۆشم سەرم لێ دەرناچێت، لەگەڵ پەرلەمانی کوردستان بەردەوامین بۆ ئەوەی بتوانین چارەسەرێکی بۆ بدۆزینەوە".\nدەربارەی کردنەوەی ڕێگای سەرەکیی هەولێر ـ کەرکووکیش، بەڕێزیان پشتگیریی هەر هەنگاوێکی دووپات کردەوە بۆ کردنەوەی ڕێگاکانی نێوان هەولێر و کەرکووک، هەروەها دهۆک و مووسڵ. لەوبارەیەوە گوتی: "ئەوەی ئێستا، لەسەر ئێمە نەماوە، بەڵکو لەسەر بەغدا ماوەتەوە، تا ئێستا خواستێكى جددی لەلایەن بەغداوە نابینم بۆ کردنەوەی ئەو ڕێگایانە، بۆ ئێمە وەک هەرێمی کوردستان پێمان خۆشە و ڕامانگەیاندووە کە سبەی بکرێنەوە."\nزیادکردنی کورسیی ئێزدییان لە پەرلەمانی کوردستان لەسەر داوای دەستەی سەربەخۆی مافی مرۆڤ، تەوەرێکی دیکە بوو و لەوبارەیەوە بەڕێز سەرۆک وەزیرانی هەرێمی کوردستان گوتی: "وەک خۆم پشتگیریی ئەو بابەتە دەکەم، ئێزدییەکان هەرچییەکیان بۆ بکەین باشە، ئەگەر ئەوان حەزی پێ بکەن، بە بیرۆکەیەکی باشیشی دەبینم و کێشە نییە".\nدەربارەی ئۆپەراسیۆنەکانی سوپای تورکیا بۆ سەر بارەگاکانی پەکەکە لە هەرێمی کوردستان، بەڕیز نێچیرڤان بارزانی گوتی: "ئێمە زۆر نیگەرانین بەوەی لە هەندێک شوێندا هەندێک لە هاووڵاتییان زەرەرمەند دەبن لە هەر ئۆپەراسیۆنێکی سەربازی جا چ لەلایەن تورکیاوه بێت یان لایەنێکی دیکە. واقیعێک هەیە ناکرێت نەیبینین، بۆچی ئەم ئۆپەراسیۆنانە لە هەرێمی کوردستان دەکرێن؟ چونکە پەکەکە زۆر ناوچەی هەرێمی کوردستانی داگیر کردووە بۆ ئەوەی بەکاری بێنێت و هێرش بکاتە سەر تورکیا و بۆ ئێرە بگەڕێتەوە. ئێمە وەک هەرێمی کوردستان دژی ئەوەین ئۆپۆزسیۆنی هیچ وڵاتێکی دراوسێمان چ ئێران و چ تورکیا، خاکی هەرێمی کوردستان بەکار بێنن بۆ هێرشکردنە سەر وڵاتانی دراوسێمان. بەرپرسیاریه‌تیی ئێمە، بەرپرسیاریه‌تیی هەرێمی کوردستانی عێراقە و چەندین جار داواشمان لە هێزەکانی ئۆپۆزسیۆنی ئێرانی کردووە کە دەبێ سنوورێک بۆ ئەم مەسەلەیە دابنێن، داواشمان لە پەکەکە کردووە کە نابێ ببنە هۆکاری ئەوەی ئەم زەرەر و زیانانە بەر خەڵک بکەوێت. خەڵکی کوردستان دەبێ بزانێت یەکلایەنە نییە، ئەو شتانەی دەکرێت خەتای پەکەکەیە، ئەوەی دەکرێ خەتای ئەو ئۆپۆزسیۆنانەی ئێرانە کە لە خاکی هەرێمی کوردستان ئیستفادە دەکەن و دەچن. ئەوە قەت هاوکاریی هەرێمی کوردستان نییە، چەندین جاریش داوام لێکردوون كه یارمەتیمان بدەن، لە کوردستانی عێراقەوە نه‌چن لەو شوێنانە ئۆپەراسیۆنی سەربازی بکەن و دوایی بگەڕێنەوە بۆ هەرێمی کوردستان."\nلە وەڵامی پرسیارێکی وەرزشیشدا کە لایەنگری چ هەڵبژاردەیەکی مۆندیالی ڕووسیایه، بەڕێز نێچیرڤان بارزانی گوتی: "با بزانم ئەمانە چۆن یاری دەکەن. ئەم مۆندیالەش وەک هەڵبژاردنی عێراقە، ئەوەندە سوپرایزی تێدایە کەس تێناگات چی لێ دێت؟ ئەو هێزانەی نەدەبوایە دەربچن، چوونە دەرەوە، ئەڵمانیا و ئیسپانیا هەموویان دەرچوون کە دەبوایە بمێنن، ئەوانەی ماونەتەوە پێشبینی نەدەکرا وای لێبێت. مۆندیالی ئێستا لە ڕووسیا پڕە لە شتی چاوەڕواننەکراو، با بزانین چۆن دەبێ."\nسەبارەت به‌و كێشانه‌ى دێنه به‌رده‌م ڕۆژنامەنووسان له كاتى ڕووماڵکردنی ڕووداوەکاندا، بەڕێز سەرۆک وەزیران گوتی: "وەکوو بنەما کێشەمان لەسەر بابەتی ڕۆژنامەنووسان و کاری ڕۆژنامەگەری نییە، پشتیوانی لەوە دەکەین کە ئازاد بن، ئەوە بابەتی باسکردن نییە، هەرێمی کوردستان شوێنێکە کە مەسەلەی ڕۆژنامەگەری تیایدا ئازادە، ڕەنگە کێشە هەبێ و هەندێک کێشە هەر ڕوودەدات لێرە و لەوێ، بەڵام وەکوو بنەما ئەمە هەیە و ئەگەر پێویست بکات ڕێنمایی دەربکەین، دەریدەکەین".\nدەربارەی دەنگۆی مامه‌ڵه‌كردن لەگەڵ داعش بۆ فرۆشتنی نەوت، بەڕێزیان ئەو هەواڵانەی ڕەتکردەوە و گوتی: "مامەڵەکردن لەگەڵ نەوتی داعش، ئەسڵەن لە فکری هەرێمی کوردستاندا نەبووە، لە دەستپێکی ساڵی ٢٠١٤ چەند حاڵەتێکی لەم شێوەیە باس کرا، ئێمە ئیجرائیاتمان کردووە و دوای ئەوە شتی وا نەبووە."\nلە کۆتاییدا بەڕێز نێچیرڤان بارزانی باسی لە هۆکاری وەستانی پڕۆژەی دروستکردنی ڕێگای هەولێر ـ کۆیە کرد و ڕایگەیاند: "بەر لە قەیرانی دارایی هەرێم پلانمان هەبوو بۆ دروستکردنی ڕێگای کۆیە و پلانەکەشمان جێبەجێ دەکرد، بەڵام مەسەلەی دارایی وایکرد ئەو پڕۆژەیە ڕابگرین، تا حەددێکیش بەرەوپێشەوە ڕۆیشت و لە کەسنەزانەوە ئەو پڕۆژەیە دەستی پێکردبوو، لەبەر باری دارایی وەستا. ئەولەویەتی ئێمە ئەوەیە کە ئەو ڕێگەیە دروست بکرێت، ئەولەوییەتی دیکەش ئەوەیە کە هەوڵ بدەین لەگەڵ بەغدا ڕێگەی هەولێر و پردێ بکرێتەوە."


دیمانە لەگەڵ عومەر جەلال – Denegkan\nbyعومه‌ر\tMay 21, 2012\tئەدەب\nعومه‌ر جه‌لال: ئه‌وه‌نده‌ی ئاسووده‌م به ڕه‌شبینیی و غه‌مگینیی، ئه‌وه‌نده به خۆشبه‌ختی ئاسووده نابم\nشاعیری ناوداری قه‌زای (چه‌مچه‌ماڵ)، (عومه‌ر جه‌لال) كه هه‌میشه ئه‌زموونوكانی خۆی سفر ده‌كاته‌وه. له‌م دیمانه تایبه‌ته‌یدا رایگه‌یاند:” سفربوونه‌وه‌ی ئه‌زموون به‌لای منه‌وه جۆرێكه له بازدان بۆ قۆناغێكی تر و ڕووه‌و ئه‌زموونێكی دی، ئه‌گینا نامه‌وێت، یان نه‌مویستووه هه‌موو ژیان بێ به‌ها بكه‌مه‌وه ئه‌وه نه‌بێ ده‌مه‌وێت ته‌نیا وێناكردنی ژیان و ئه‌زموونی خۆم نوێ بكه‌مه‌وه و ڕووه‌و ئاینده‌ی نووسینی خۆم بڕۆم، له هه‌مانكاتیشدا ده‌مه‌وێت بڵێم ئه‌وه خه‌ونه‌كانمه وه‌ك ئه‌وه‌ی ده‌مه‌وێت نایه‌ته دی.\nهونه‌ر: له به‌شێكی زۆری شیعره‌كانت هه‌ست به نامۆییه‌كی قووڵ ده‌كرێت، ئایا ئه‌مه په‌یوه‌ندی به ئه‌زموونی تاڵی ژیانی خۆته‌وه هه‌یه، یان هه‌روا بێ بیركردنه‌وه و قووڵبوونه‌وه ئه‌م پرۆسه‌یه‌ت ئه‌نجام داوه؟\n– له‌و بڕوایه‌دام هیچ نووسه‌رێك، ئه‌گه‌ر تاڵیی له ئه‌زموونی ژیانیدا نه‌بێت، ئه‌سته‌مه بتوانێت ئه‌و دۆخه بنووسێته‌وه، وه‌ك ده‌بینین كه‌م نووسه‌ری جیهانیی هه‌یه دۆخی وێرانه‌یی و شكست دروستی نه‌كردبێت، یان به مانایه‌كی تر نووسینه‌وه‌ی ئازار به لای منه‌وه به‌شێكی گه‌وره‌ی خۆمه و ده‌مه‌وێت له ڕێگای نووسینه‌وه ئه‌و ئازارانه به‌تاڵ بكه‌مه‌وه و نه‌هێڵم ناشیرینییه‌كانی ژیان بمكوژێَت، من ئه‌گه‌ر كه‌سێكی خۆشبه‌ختبام، یان له خێزانێكی ته‌نانه‌ت مامناوه‌ندیش بهاتمابایه‌ته دونیاوه ڕه‌نگه نه‌متوانیبا به‌م شێوه تاریكه گوزارشت له شێوه ژیانی خۆم بكه‌م، ته‌نانه‌ت بوونی شارێكی وه‌ك ئه‌م شاره‌ی من، كه چاره‌كه سه‌ده‌یه‌ك تێیدا ژیام، ڕه‌نگه زۆرجار ئه‌گه‌ر نووسین نه‌بایه و گوزارشتكردنی ئه‌و شكستانه‌ی ئێره نه‌بایه به‌و شێوه غه‌مگینه ده‌رنه‌كه‌وتبام.\nجگه له‌وه‌ش ئه‌و نووسه‌رانه‌ی كه ده‌یانخوێنمه‌وه ئه‌گه‌ر بزانم ئازاراویی نین، ڕه‌نگه چێژی لێ نه‌بینم، ئازار به‌و مانایه‌ی كه ده‌بێته هۆی خۆشبه‌ختی بۆ من، هه‌میشه له پشت ئازاره‌وه یان نامۆییه‌وه هه‌ست به جۆرێك له جوانیی و خۆدۆزینه‌وه ده‌كه‌م، ناتوانم ئه‌و نووسینانه بخوێنمه‌وه كه له كۆمیدیایه‌وه هه‌ڵقووڵاوه، ئه‌مه‌ش كاریگه‌ری هه‌یه له‌سه‌ر ئه‌زموونی نووسینی من، كه به‌و شێوه نامۆییه ده‌ركه‌وم و بنووسم، به‌ڵام نامۆیی من تایبه‌ته به خۆم.\nهونه‌ر: ته‌نیایی و بێزاریی و نائومێدیی و ڕه‌شبینی هێڵێكی تۆخیان له ئه‌زموونی شیعری تۆدا كێشاوه، ئه‌مه بۆ؟\n– له‌وه‌ته‌ی هه‌ست به بوونی خۆم ده‌كه‌م له‌گه‌ڵ ئه‌و هه‌سته‌دا ته‌نیاییه‌ك له‌گه‌ڵمایه و ده‌چمه هه‌ر كوێ به دوامه‌وه‌یه و بووه‌ته به‌شێك له ژیانی ڕۆژانه‌م، ڕه‌شبینیش له ئه‌نجامی ئه‌و ته‌نیاییه‌وه‌یه دروست بووه و زۆرجاریش له‌و بڕوایه‌دام مرۆڤ له‌م ژیانه‌دا ئه‌سته‌مه بتوانێت به ته‌نیا بژێت وه‌ك ئه‌وه‌ی خۆی ده‌یه‌وێت، ئیدی ناشیرینییه‌كانی كۆمه‌ڵگا بێت یان تاڵییه‌كانی ژیان ده‌بێته دۆخی ڕه‌شبینی بۆ من، ئه‌گینا كه من حه‌ز له ڕه‌شبینیی و بێزاریی ده‌كه‌م ناكاته ئه‌وه‌ی كه نه‌مه‌وێت تێكه‌ڵی خه‌ڵك نه‌بم یان بڕوام به خۆشبه‌ختی نه‌بێت، ئه‌وه‌ی من كاری له‌سه‌ر ده‌كه‌م دۆزینه‌وه‌ی ئه‌و پیتانه‌ی خۆشبه‌ختییه له نێو بێزاریی و غه‌مگینییدا، (ڤۆڵتێر) ڕسته‌یه‌كی جوانی هه‌یه كه ده‌ڵێت:(( خۆشبه‌ختیی جگه له خه‌یاڵ هیچ نییه، به‌ڵام ئازار ڕاسته‌قینه‌یه.)) منیش تاڕاده‌یه‌كی زۆر ئه‌وه‌نده‌ی ئاسووده‌م به ڕه‌شبینیی و غه‌مگینیی، ئه‌وه‌نده به خۆشبه‌ختی ئاسووده نابم.\nكه ته‌نیایی و غه‌مگینیی خۆم ده‌نووسمه‌وه وا هه‌سته‌كه‌م زۆری ئه‌و تاریكییانه‌ی ناوه‌وه‌م نامێنێت، ئه‌مه ڕێك ده‌كاته ئه‌وه‌ی، كه من زۆرتر كارم له‌سه‌ر خۆنووسینه‌وه كردووه، وه‌ك له‌وه‌ی بۆ ئه‌وی دی بنووسم.\nهونه‌ر: له شیعره‌كانتدا زۆر ده‌گه‌ڕێیته‌وه بۆ منداڵی، ئایا بێزاربوونه له گه‌وره‌یی؟ یان ده‌ته‌وێت له چاوی منداڵێكه‌وه شته‌كان ببینیت و وه‌كو منداڵ گوزارشت له خۆت بكه‌یت؟ یاخود ئه‌مه له چییه‌وه سه‌رچاوه‌ی گرتووه؟\n– گه‌ڕانه‌وه بۆ منداڵیی خه‌ونی زۆربه‌مانه، ئیدی مرۆڤ، كه توانیی بنووسێت زیاتر ده‌توانێت گوزارشتی لێبكات، ئه‌گینا منداڵیی من ئه‌وه‌نده خۆش نه‌بووه، تا هه‌ست به‌وه بكه‌م بگه‌ڕێمه‌وه منداڵیی و له نێو منداڵیدا بژیم، ئیدی لێره‌وه من زۆرجار ویستوومه له دیدگای منداڵێكه‌وه ته‌ماشای ژیان و نیشتمان و عه‌شق بكه‌م، ته‌نانه‌ت له شیعری ( هه‌ناسه‌كانی منداڵیی) ش ئاماژه‌م به‌وه كردووه، كه نووسیومه ؛چه‌ند جوانبوون كوفره‌كانی منداڵیی، جوانتر له عیباده‌تیی گه‌وره‌بوون؛.\nئه‌وه نووسینه جاروبار ده‌مان گه‌ڕێنێته‌وه منداڵیی، من بۆ خۆم هه‌ست به بوونی منداڵییه‌ك ده‌كه‌م هه‌میشه وه‌ك تارمایی له‌گه‌ڵما بێت و له زۆر دۆخی ژیانی تایبه‌تیمدا منداڵانه ڕه‌فتارم كردووه، به بڕوای من منداڵیی تارماییه‌كه هه‌میشه له‌گه‌ڵ مرۆڤدا ده‌ژێت، به تایبه‌ت نووسه‌ران.\nهونه‌ر: ده‌وترێت (عومه‌ر جه‌لال) هه‌میشه ئه‌زموونه‌كانی خۆی سفر ده‌كاته‌وه، ئه‌مه كارێكی له خۆوه‌یه؟ یان مه‌به‌ست له‌م كاره گه‌ڕانی به‌رده‌وامه بۆ دۆزینه‌وه‌ی ژیانی نوێ و مانای نوێ؟\n– سفر، یان سفربوونه‌وه‌ی ژیان بۆ من له نووسینه‌كانماد هێمایه بۆ ئه‌وه‌ی، كه هیچكات له خۆم ڕازی نییم و ده‌مه‌وێت سه‌رله‌نوێ له نووسینێكدا له شته‌كانمدا سه‌رله‌نوێ ده‌ست به گه‌مه‌كه بكه‌مه‌وه، یه‌كێكم له‌و كه‌سانه‌ی له زۆربه‌ی تێكسته‌كانم ناڕازیم، به‌ڵام ناكرێت ئه‌و سه‌رده‌م و قۆناغه‌ی كه تێیدا ژیاوم و نووسیومه له‌به‌ر چاو نه‌گرین، له‌گه‌ڵ ته‌مه‌ندا و گۆڕانی دیدگاكانمدا به‌رانبه‌ر به ژیان و نووسین، هه‌سته‌كه‌م هێشتا من هیچم نه‌كردووه، به‌ڵام هه‌میشه‌ش به‌و خه‌ونه‌وه ده‌ژیم كه ڕۆژێك بێت دڵنیا بم له تێكستێك كه ده‌ینووسم، به مانای تێكست جوانترینی نووسینه‌كانم بێت.\nسفربوونه‌وه‌ی ئه‌زموون به‌لای منه‌وه جۆرێكه له بازدان به قۆناغێكی تر و ڕووه‌و ئه‌زموونێكی دی، ئه‌گینا نامه‌وێت، یان نه‌مویستووه هه‌موو ژیان بێ به‌ها بكه‌مه‌وه ئه‌وه نه‌بێ ده‌مه‌وێت ته‌نیا وێناكردنی ژیان و ئه‌زموونی خۆم نوێ بكه‌مه‌وه و ڕووه‌و ئاینده‌ی نووسینی خۆم بڕۆم، له هه‌مانكاتیشدا ده‌مه‌وێت بڵێم ئه‌وه خه‌ونه‌كانمه وه‌ك ئه‌وه‌ی ده‌مه‌وێت ناهێته دی.\nهونه‌ر: به باوه‌ڕی تۆ ژیان له سفره‌وه ده‌ست پێده‌كات، یان سفر كۆتاییه‌كه‌یه‌تی؟\n– له‌و بڕوایه‌دام سفر له سه‌ره‌تای ژیانه‌وه‌یه، كه مرۆڤ دێته ژیانه‌وه خۆی سه‌رقاڵ ده‌كات به كارێكه‌وه، به‌تایبه‌ت مه‌به‌ستی سه‌ره‌كیم نووسینه، دواتر هه‌ست ده‌كات له نێو نووسیندا به‌دوای خه‌ونه‌كانیدا ده‌ڕوات و ده‌گه‌ڕێت تا هه‌م خۆی و هه‌م مانایه‌ك بۆ ژیانی بدۆزێته‌وه، ئیدی ئه‌وكات كه‌سی نووسه‌ر دڵنیا ده‌بێت ژیانی كۆتایی سفره یان نا، هه‌موو كه‌س ده‌توانێت بنووسێت، به‌ڵام له كۆتاییدا تێكسته‌كانی بڕیار له‌سه‌ر ئه‌وه ده‌دات ژیانی سفر بووه یان داهێنانی گه‌وره‌ی كردووه، به بڕوای من نووسه‌ر ئه‌گه‌ر نه‌یتوانی داهێنان بكات له‌و ژانه‌ره‌ی كه ده‌ینووسێته‌وه وه‌ك ده‌نگێكی جودا، ئه‌وه به لای منه‌وه سفره.\nهونه‌ر: تۆ شاعیرێكی یاخیت و به‌رده‌وام هه‌ڵدێیت له‌و زه‌وییه‌ی كه له‌سه‌ری ده‌ژی، وه‌ك له زۆربه‌ی شیعره‌كانتدا دیاره. ئه‌ی ئه‌و زه‌وییه نوێیه‌ی، كه بۆی ده‌چیت كۆتایی به یاخیبوونت دێنێت و ده‌توانیت ئاسووده تیایدا بژی؟\n-به دڵنیاییه‌وه مه‌به‌ستی من له‌سه‌ر ئه‌م زه‌وییه ژیانی تایبه‌تیم بووه بۆ گه‌ڕان به دوای هه‌ندێ له خه‌ونه له‌ده‌ستچووه‌كانی ژیانم و دۆزینه‌وه‌ی وه‌ڵامه‌كانی ئه‌و پرسیاره ئاڵۆزانه‌ی به‌دوایه‌وه‌یم، زیاتر به لای منه‌وه به‌دیهێنانی به‌شێكی زۆری خه‌ونه‌كانم له زه‌وییه‌كی خه‌یاڵیتردا ده‌دۆزمه‌وه، زه‌وی به لای منه‌وه هه‌ر یه‌كه له هه‌ر كوێی دونیا بێت، هه‌ر له‌سه‌ر زه‌ویت، نابێت ئه‌مه مان له یاد چێت، یاخیی بوونی من له نووسیندا مه‌به‌ستی سه‌ره‌كیم بووه، هه‌میشه به‌دوای زه‌وییه‌كی دییه‌وه‌م، كه ته‌نیا خه‌یاڵ پێی ده‌گات، ئه‌و زه‌وییه‌ی من وێنام كردووه له شیعری ( به‌ره‌و زه‌وییه‌كی دی ) له‌و جۆره ڕاكردنه‌یه له هه‌موو ئه‌و ناشیرینیانه‌ی كه مرۆڤ له‌سه‌ر ئه‌م زه‌وییه دروستی كردووه. هه‌ر له ناشرینكردنی ژینگه‌وه تا ده‌گاته ناشرینكردنی نیشتمان به ده‌ستی سیاسییه‌كان و ته‌نانه‌ت به‌شێكی تری به‌ناو ئه‌و ڕۆشنبیرانه‌شه‌وه، ئه‌و زه‌وییه‌ی كه من خه‌ونی پێوه ده‌بینم ته‌نیا خه‌یاڵه و ده‌زانم له مردندا ده‌توانم به‌ده‌ستی بێنم.\nهونه‌ر: له چه‌ند دیڕه شیعرێكدا خۆت چوواندووه به( ته‌رم ) و خۆت به مردوو ده‌زانیت، له كاتێكدا كه ئێستا ده‌ژییت، ئه‌م كاره بۆ ده‌كه‌یت؟ یان به مانایه‌كی تر دوالیزمی ژیان و مردن لای تۆ چ مانایه‌كیان هه‌یه؟\n-وێناكرنی خۆم وه‌ك ته‌رم له‌و كاته‌وه ده‌ستپێده‌كات هه‌ست ده‌كه‌م له نووسیندا و ته‌نانه‌ت له ژیانی ڕۆژانه‌شدا داهێنانێكی وام نه‌كردووه، كه خۆم به مردوو دانه‌نێم، مرۆڤ ئه‌و كاته ده‌مرێت كه شتێكی وای نه‌كردووه له‌و بواره‌ی كاری تێدا كردووه، ئه‌گینا ڕاسته وه‌ك جه‌سته هه‌م و وه‌ك مرۆڤێكی ئاسایی ده‌ژیم و ده‌خۆم، ئه‌وه‌ی كه من ته‌رمم له شوێنێكدا به خۆم وێناكردووه، قوورسایی ژیانی تایبه‌تیی ڕۆحیمه و هه‌ست ده‌كه‌م ته‌رمه‌كه‌م هه‌میشه له‌گه‌ڵمدا بۆ زۆربه‌ی شوێنه‌كان دێت و ئاماده‌یی ده‌بێت.\nساڵی له دایكبوون/ 1981\nشوێنی له‌دایكبوونی: قه‌زای (چه‌مچه‌ماڵ)\nپله‌ی خوێندن/ به‌كالۆریۆس له زانستیی كشتوكاڵیی\nخاوه‌نی یه‌ك دیوانه به ناوی (سفری ئه‌زموون)\nئێستایش كۆمه‌لێك شیعری بڵاوكراوه‌ی هه‌ن، كه ئاماده‌ن بۆ چاپكردن.\nPrevious دوو شیعری عه‌لی ره‌زا نوری\nNext جۆرجیا و مۆزەخانەكەی ستالین و ئێمە


ئەپڵ وەشانی macOS Catalina 10.15.1 ـی بە دەیان ئیمۆجی نوێ و زیاترەوە بۆ بەکارهێنەران بەردەستکرد – کەی ئای تی ئێن\nسەرجەم پۆدکاستەکانی کەی ئای تی ئێن لە ساڵی 2019\nلاپتۆپی 2in1ـی LG Gram 360 بە لە خۆ گرتنی نەوەی یازدەهەمی پرۆسێسەرەکانی ئێنتێڵەوە نمایش کرا\nلەمەودوا بیڵ گەیتس دەوڵەمەندترین کەسی جیهان نیە\nچەند وێنەیەکی دزەپێکراو دیزاین و تایبەتمەندی مۆبایلی Vivo X21S ئاشکرا دەکات\nیارییە خۆڕاییەکانی پلەیستەیشن بۆ مانگی حەوت\nكۆمپانیای هواوی به فه‌رمی مۆبایلی M8ـی ڕاگه‌یاند\nڤیڤۆ مۆبایلی Vivo Y17ـی بە سێ کامێرا و پاتری 5000 ملی ئەمپێرەوە ڕاگەیاند\nمایکرۆسۆفت بۆنەیەکی تایبەت لە مانگی مایسدا ئەنجام دەدات\nGooligan بناسە، ئەو ڤایرۆسەی کە تووشی زیاتر لە یەک ملیۆن مۆبایلی ئەندرۆید بوو!\nچۆنیەتی دۆزینەوەی نرخی قەرزی قیست بە بەرنامەی مایكرۆسۆفت ئێكسڵ\nئایفۆن ٥ لەناودەستان ببینە!\nئەپڵ 29, تشرینی یه‌كه‌م 2019\nئەپڵ وەشانی macOS Catalina 10.15.1 ـی بە دەیان ئیمۆجی نوێ و زیاترەوە بۆ بەکارهێنەران بەردەستکرد\nلە دوای ئەوەی ئەپڵ وەشانەکانی iOS 13.2 و iPadOS 13.2 ـی بۆ سەرجەم بەکارهێنەران بەردەستکرد، ئەمڕۆ کۆمپانیاکە وەشانی macOS Catalina 10.15.1 ـی بە دەیان ئیمۆجی نوێ و زیاترەوە بۆ سەرجەم بەکارهێنەرانی ئامێرەکانی ماک بەردەستکرد.\nوەشانە نوێیەکە خاوەن زیاتر لە 70 ئیمۆجی نوێ و تایبەتمەندی HomeKit Secure Video و زیاترە. ئەمە یەکەم وەشانی پڕ لە چاکسازی macOS Catalina ـە لەو کاتەوەی کە لە سەرەتاکانی ئەم مانگەوە یەکەمین وەشانی لێ بەردەست کرا.\nئەمانە گرنگترین گۆڕانکارییەکانی وەشانی نوێی macOS Catalina 10.15.1 ـن:\nزیادکردنی زیاتر لە 70 ئیمۆجی نوێ. گرنگترین ئیمۆجییە نوێیەکان بریتین لە ڕۆڵگێڕی خەواڵوو، ئاماژەکەری بیستن، ئاماژەکەری کەمئەندامی و کوێری، ژمارەیەک ئاژەڵ و خواردن و کەرەستەی لاوەکی. هەروەها ژمارەیەک ئیمۆجی تایبەت بە ڕەگەزی نێر و مێ بە ژمارەیەکی زۆر ڕەنگی پێستەوە زیادکراون.\nزیادکردنی پشتگیری AirPods Pro.\nزیادکردنی تایبەتمەندی HomeKit Secure Video بۆ سەیرکردنی دیمەنەکانی کامێرای چاودێری شوێنی نیشتەجێبوون یاخود شوێنی کارەکەت.\nزیادکردنی بژاردەیەکی نوێی تایبەتمەندێتی Siri کە دەتوانیت لە ڕێگەیەوە ڕێگری لە هاوبەشیپێکردنی دەنگەکانت لە لایەن Siri ـییەوە بکەیت، بۆ ئەم مەبەستەش پەنجەرەیەکی تایبەت لە دوای نوێکردنەوەی وەشانەکەوە بەدی دەکەیت.\nزیادکردنی بژاردەیەک بۆ سڕینەوەی مێژووەکانی Siri.\nچۆنیەتی نوێکردنەوەی وەشانی ماکەکەت بۆ macOS Catalina:\nکردنەوەی ئەپی System Preferences.\nکرتە کردن لە دوگمەی Upgrade Now ئەگەر ماکەکەت ئامادەیە بۆ پڕۆسەکە.\nتاگەکان ئەپڵ Mac macOS macOS Catalina macOS Catalina 10.15.1 ماک وەشانی نوێ


بەریتانیا ڕێگای چاكسازیی بۆ ڕژێمە سەركوتكەرەكان دۆزیوەتەوە، پێش ئەوەی شۆڕش بیانڕوخێنێت - پەرەگراف\nبەریتانیا ڕێگای چاكسازیی بۆ ڕژێمە سەركوتكەرەكان دۆزیوەتەوە، پێش ئەوەی شۆڕش بیانڕوخێنێت\nپەرەگراف- هەكار مەحمود\nئایا دەكرێت چاكسازی لە دەسەڵاتە سەركوتكەرەكانی ڕۆژهەڵاتی ناوەڕاستدا بكرێت، بێ ئەوەی بە شۆڕشی جەماوەری بگۆڕێن؟ ئەمە ئەو پرسیارەیە كە پەیوەندی بە یادی 10 ساڵەی دەستپێكردنی بەهاری عەرەبییەوە نییە، بەڵكو پەیوەندیدارە بە یادی 42 ساڵەی شۆڕشە جەماوەرییەكەی ئێرانەوە كە ڕژێمی محەمەد ڕەزا شای پەهلەوی ڕوخاند.\nبەڵگەنامە بەریتانییەكان ئاشكرای دەكەن، ڕوخاندنی ڕژێم لە ڕێی شۆڕشێكی جەماوەرییەوە بووە بە بەشداری سەرجەم چین‌و توێژەكانی كۆمەڵگە، بەڵام دواتر بەرەی ئیسلامییەكان دەستیان بەسەردا گرتووە.\nبەپێی بەڵگەنامەكان، كاتێك بەریتانیا پێداچونەوەی بۆ هەڵەكانی كردووە لە شێوازی مامەڵەكردن لەكاتی قەیرانەكەدا، یەكێك لەو پرسیارە قورسانە كە دروستبووە، ئەوە بووە كە چۆن یارمەتی ڕژێمە سەركوتكەرەكان بدرێت تاوەكو ڕاستكردنەوە لە شێوازی كاركردنیان بكەن‌و دەسەڵاتەكەیان لە دۆخێكی جێگیردا بێت، لەگەڵ ئەوەشدا بەرژەوەندییەكانی ڕۆژئاوا بپارێزن.\nلە گفتوگۆیەكدا لەگەڵ وەزیری دەرەوەی بەریتانیا، سێر ئەنتۆنی بارسۆنز باڵیۆزی پێشووی بەریتانیا لە تاران، بەم شێوەیە وێنای ڕووی ڕژێمەكەی شای كردووە:\n• بۆ مانەوەی دەسەڵاتەكەی بەشێوەیەكی سەرەكی پشتی بەستووە بە سەركردە گەورەكانی هێزە چەكدارەكان، بارسۆنز ئەوەی بە هەڵە داناوە و دەڵێت "پێموابوو مانەوەی دەسەڵات پشتی بە لایەنگری جەماوەری نەبەستووە، بەڵكو پشتی بەستووە بە پشتیوانی سەركردەكانی سوپا، ئەو پێشبینییەم هەڵە بوو كە وامدەزانی شا بە كودەتای سەبازی نەبێت ناڕوخێت و شۆڕشی جەماوەری كاریگەری لەسەر نابێت".\n• جێبەجێكردنی پرۆگرامی گەشەی ئابوری "ناڕێكبووە، خێراتربووە لەوەی كۆمەڵگە لەگەڵیدا بڕوات"، چونكە وڵات بەرەو ئەوە دەبرا مەیلی بۆ ئەوروپا هەبێت بەرەو ڕۆژئاوایی بوون ببرێت، لەسەر حسابی كۆمەڵێك دابونەریتی كۆمەڵایەتی و بەهای نیشتمانی، ئەوانەش لەگەڵ بەهاكانی كۆمەڵگەدا نەدەگونجان.\n• هەڵبژاردنی كاتی هەڵە بۆ جێبەجێكردنی پرۆگرامی ئازادی ئابوری و كۆمەڵایەتی گشتگیر.\n• بە ڕۆژئاوایكردنی ڕۆشنبیرەكان ئەوانەی دەیانویست ئازادییەكی زیاتر و بەشداریی سیاسیان هەبێت.\n• دەزگای سیخوڕی كە بوبووە سێبەری شا و لە خەڵكی دابڕابوو، هەروەها ئەو دەزگایە كۆمەڵە كەسایەتییەكی دانابوو كە كەسانی تەكنیكی بوون و سیاسی نەبوون تاوەكو كاروبارەكانی وڵات بەڕێوەببەن.\n• بڵاوبونەوەی گەندەڵی لە سەرجەم دامودەزگاكانی دەوڵەت.\nدوای پێداچونەوە بە سیاسەتی بەریتانیا لەگەڵ قەیرانەكەی ئێران لەو كاتەدا، كەسایەتی دیاری دیبلۆماسی نیكۆلاس براون چەند ڕێنماییەكی پێشكەش كردووە بۆ پاراستنی ڕژێمەكانی ڕۆژهەڵاتی ناوەڕاست لە شۆڕشی جەماوەری، بەشێكی ڕێنماییەكانیش لەلایەن باڵیۆز بارسۆنز و چەند دیبلۆماتێكی ترەوە پشتگیری كراون.\nیەكەم: گفتوگۆیەكی ڕوون و ڕاستگۆیانە لەگەڵ دەسەڵات\nبراون لەو بارەیەوە دەڵێت، ئەزمونی وڵاتەكەی لەگەڵ شا ئەوە دەردەخات، باشترین ڕێگا كە ڕۆژئاوا باوەڕی پێیەتی‌و لە بەرژەوەندی ڕژێمەكاندایە، دروستكردنی پەیوەندییەكی ڕوون و ڕاستگۆیانەیە. لەهەمان كاتدا براون ڕەخنەی لە سیاسەتی پێداهەڵدانی شا گرتووە كە وەك چەكێك بەكاردەهێنرا بۆ دەسكەوتی ئابوری.\nبەپێی بەڵگەنامەكان، جیمس كاراهان سەرۆكوەزیرانی ئەو كاتەی بەریتانیا لە مانگی ئەیلولی ساڵی 1978 واتە چەند مانگێك بەر لە ڕوخانی دەسەڵات، نامەیەكی بۆ شا ناردووە لەبارەی ئەو توندوتیژییانەی لە ئێران ئەنجام دەدرێن، تێیدا نوسیویەتی "مایەی دڵتەنگییە ئەمانە لەكاتێكدا ڕوودەدەن ئێران لەژێر دەسەڵاتی ئیمپراتۆریەتەكەی جەنابتاندایە"، باسی لەوەشكردووە "باشترە وڵاتەكە بەرەو كۆمەڵگەی پیشەسازی هەنگاوبنێت تاوەكو یەكانگیربێت لەگەڵ ڕۆڵە گرنگەكەتان لە دۆسییە جیهانییەكاندا".\nسیاسەتی شا وایكردووە گفتوگۆی ڕوون لەگەڵ نزیكترین هاوپەیمانەكانی ئێران كە ئەمریكاو بەریتانیان سودی نەبێت، هەروەها بەجۆرێك مامەڵەی دەكرد كە ئەو پارێزراوە لە ڕەخنە گرتن، بۆیە براون پێی وابووە لەگەڵ دروستبونی ئەو بیروبۆچونە لای ئێرانییەكان ئاسان نەبووە بە ڕوونی گفتوگۆیان لەگەڵدا بكرێت، لەو دۆخەدا شا بەتەواوی لە ژیانی ڕاستەقینەی ئێران دابڕابوو، ئەوەش كاریگەری سلبی لەسەر پڕۆژەی گەشەپێدان هەبووە.\nدووەم: گوێگرتن لە مەترسییەكانی ئۆپۆزسیۆن لەبارەی گۆڕانكارییەوە\nبارسۆنز دەڵێت، ئامانجی بەرەی ئۆپۆزسیۆن دروستكردنی كۆمەڵگەیەك بووە كە بەرەو گۆڕانكاری و پێشكەوتن هەنگاو بنێت، بەڵام بەشێوەیەكی خاو بڕوات‌و پارێزگاری لە بەها و كلتوری كۆمەڵایەتی و ئاینی بكات، بەڵام شا ئەوانەی پشتگوێ خست، لەچەندین ناوچە بەتایبەت پیشەسازییەكان لایەنگری نەما، ئەوەش یارمەتیدەربوو بۆ یەكگرتنی ئۆپۆزسیۆن لە دژی.\nسێهەم: پێداچونەوە بە سیاسەتی فرۆشتنی چەك لە لایەن ڕۆژئاواوە، بەتایبەت فرۆشتنی ڕێژەیەكی زۆر چەكی گران بەو دەسەڵاتدارانەی پێگەیەكی جەماوەریی بەهێزیان نییە\nشا كڕینی چەكی زۆری بە یەكێك لە ئامرازەكانی پاراستنی دەسەڵاتەكەی دادەنا، ئەوەش كۆتایهاتنی دەسەڵاتەكەی مسۆگەر كرد، دەكرا بڕێكی كەمتر بكڕێت و ئەو پارەیەی دەمێنێتەوە بۆ بوارەكانی وەبەرهێنانی مەدەنی سەرف بكرێت.\nوەزارەتی بەرگری بەریتانیا لەو بارەیەوە ڕەخنەیەكی زۆری ئاڕاستەكرا، چونكە وەزارەتەكە مەیلی ئەوەی هەبوو گرنگی بە ئێرانییەكان بدات لە كڕینی چەكدا بێ ئەوەی بگەڕێتەوە بۆ ڕای وەزارەتی دەرەوەی وڵاتەكەی، تەنانەت ئەگەر بەریتانیاش پێداچونەوەی بۆ شێوازی فرۆشتنی چەك بە ئێرانییەكان بكردایە، ئەوا ڕكابەرەكانی هەلەكەیان دەقۆستەوەو چەكیان پێ دەفرۆشتن، بۆیە لەمبارەیەوە داوای سیاسەتێكی گشتگیری ئەوروپی دەكرێت لەبارەی فرۆشتنی چەكەوە.\nچوارەم: ناكرێت باسی سەقامگیری بكرێت لەژێر دەسەڵاتی ئەو جۆرە ڕژێمانەدا\nبارسۆنز دانی بەو هەڵەیەدا ناوە كە لەكاتی باسكردنی دەسەڵاتی شا، وشەی سەقامگیر و پێگەی جەماوەرییان بەركاهێناوە كە ڕاست نەبووە و بۆ دۆخی وڵاتەكە گونجاو نەبووە.\n"دۆخی هیچ دەسەڵاتێكی جیهانی سێهەم سەقامگیر نییە، ڕژێمەكە تەنها پارێزگاری ڕێژەیەك لە بێدەنگی دەكات، هەموو سیستمەكانی جیهانی سێهەم پشت بە لایەنگیریی هێزە چەكدارەكانیان دەبەستن نەك جەماوەرەكەیان"، ئەمە یەكێكە لە وتەكانی باڵیۆزی ئەو كاتەی بەریتانیا لە تاران.\nپێنجەم: دۆخی مافەكانی مرۆڤ\nسێر ئەنتۆنی بارسۆنز باسی لە جیاوازی وتەو قسە ئاشكراكان لەگەڵ كرداری پشتی دەرگاكان كردووە، بۆ ئەوەش باسی دیدارێكی محەمەد ڕەزا شا و دیڤید ئاوین وەزیری دەرەوەی بەریتانیا دەكات، كاتێك بە ڕستەیەكی كورت باسی مافەكانی مرۆڤ كراوە، ئەویش بەشێوەیەكی نەرم دڕێژراوە‌و دواتر باسەكە گۆڕاوە بۆ تەوەرێكی دیكە.\nبەڵام ئەگەر بەریتانیا بە ڕوونی قسەی لەگەڵ شا بكردایە، دەتوانرا ئاگاداربكرایەتەوە لە دۆخی وڵاتەكە، نەك تەنها بیر لە پاراستنی پێگەی شا بكرێتەوە.\nشەشەم: ڕێكەوتن لەسەر سیاسەتی ڕۆژئاوایی یەكگرتوو\nئەگەر ئەمریكا و بەریتانیا چەند ئامۆژگارییەكی شایان بكردایە، ڕەنگە ڕێڕەوەكەی ڕاستبكردایەتەوە و دەسەڵاتەكەی لە ڕوخان پارێزراوبوایە.\nسێر ئەنتۆنی بارسۆنز باڵیۆزی بەریتانیا باسی لەوە كردووە، یەكێك لە چارەسەرەكان دەكرا بە هەوڵی ئەمریكا و بەریتانیا و ژاپۆن، هەروەها وڵاتانی ئەندامی كۆمەڵەی ئابوری ئەوروپی بوایە، كە دەكرا سەرجەمیان زانیارییەكانیان كۆبكەنەوە و ئامۆژگاری لەبارەی شێوازی مامەڵەی گونجاو پێشكەشی شای ئێران بكەن، بەوەش دەكرا سیاسەتەكانی ڕاست بكرێتەوە و ڕێگری بكرێت لە ئەنجامدانی گەلەكۆمەكێ.\nحەوتەم: پەیوەندی توندوتۆڵ لەگەڵ دەسەڵات مەترسیی خۆی هەیە\nهەرچەندە ئەو جۆرە پەیوەندییە خزمەتی بەرژوەندییەكانی بەریتانیای كردووە، بەڵام هەستێكی وای لای شا دروستكردبوو كە دەسەڵاتەكەی لە دۆخێكی سەقامگیر و پارێزراودایە و مەترسی ڕوخانی لەسەر نییە بەتایبەت لەڕێی شۆڕشی جەماوەرییەوە.\nبەهاری عەرەبی، چیرۆكێكی دووبارە\nدوای زیاتر لە 30 ساڵ لە شۆڕشی ئێران، دەستپێكردنی خۆپیشاندان و شۆڕشی جەماوەری وڵاتانی عەرەبیی گرتەوە.\nپریشكی ئاگرەكە ڕۆژی 17 كانونی دووەمی 2010 دەستی پێكرد، كاتێك گەنجێكی تونسی بەناوی محەمەد بوعەزیزی بەهۆی دەستبەسەراگرتنی عەرەبانەكەی ئاگری لە جەستەی خۆی بەردا.\nهەرچەندە وێنەی ساتی خۆسوتانەكە تۆمارنەكرابوو، بەڵام بڵاوبونەوەی چیرۆكەكە بەس بوو بۆ ئەوەی خۆپیشاندان و ناڕەزایەتی تەواوی شارەكانی تونس بگرێتەوە.\nدوای ئەوەی لە چواری كانونی دووەمی 2011 ئەو گەنجە بەهۆی زۆری سوتاوییەكەیەوە گیانی لەدەستدا، ناڕەزایەتییەكان زیاتربوون‌و دەسەڵاتەكەی زەین ئەلعابدین كە 23 ساڵبوو حوكمی دەكرد، دوای 10 ڕۆژ ڕوخا و سەرۆك بەرەو سعودیە هەڵهات.\nدواتر خۆپیشاندان و ناڕەزایەتییەكان میسر و لیبیا و سوریا و یەمەنی گرتەوە، محەمەد حوسنی موبارەك لە 11 شوباتدا دەستی لەكاركێشایەوە، لە لیبیاش دوای چەند مانگێك لە خۆپیشاندان و شەڕ و ناڕەزایەتی دەسەڵاتەكەی موعەمەر قەزافی بە كوشتنی خۆی كۆتایی هات.\nلە یەمەن عەلی عەبدوڵا ساڵح دەسەڵاتی بۆ جێگرەكەی جێهێشت، بەڵام سوریا كەوتە جەنگێكی ناوخۆیی خوێناوی وێرانكەرەوە و دوای 10 ساڵ لە سەرهەڵدانی خۆپیشاندانەكان بەشار ئەسەد لەدەسەڵاتدا ماوەتەوە، بەڵام حوكمی بەشێكی وڵاتەكەی دەكات.\nچەند ساڵێك دوای بەهاری عەرەبی جارێكی دیكە شەپۆلێكی ناڕەزایەتی و شۆڕشی جەماوەری وڵاتانی جەزائیر و سودان و لوبنان و عێراقی گرتەوە، لە سودان محەمەد حەسەن بەشیر لە دەسەڵات دوورخرایەوە، لە جەزائیر عەبدولعەزیز بوتەفلیقە ناچار بە دەستلەكاركێشانەوە كرا، لە عێراق و لوبنانیش سەرۆكوەزیران دەستی لەكاركێشایەوە و حكومەتی نوێ دروستكرا.\nهۆكارەكانی سەرهەڵدانی بەهاری عەرەبی و ڕووداوەكانی دواتریش زۆر نزیك بوون لە هۆكاری سەرهەڵدانی شۆڕشی ئێران و كەوتنی شا، وەك خراپی دۆخی ئابوری و سەركوتكردنی ئۆپۆزسیۆن و خراپی گوزەران‌و نەبوونی خزمەتگوزاری و هەلی كار و چەندین كێشەی دیكە، خودی سەركردەی ئەو وڵاتانە بە سەرهەڵدانی خۆپیشاندانەكان توشی شۆك بوون، خۆیان باوەڕیان بەوە نەبووە لەڕێی ناڕەزایەتی جەماوەرییەوە لە كورسی دەسەڵات دووربخرێنەوە، چونكە لەماوەی دەسەڵاتەكەیاندا حسابیان بۆ سەرهەڵدانی ڕووداوی لەو شێوەیە نەكردووە، ئەوەش كەوتنی خێراتر كردن.\nئەوەی وەكو پرسیارێكی بێ وەڵام دەمێنێتەوە، ئایا ئەو دەسەڵاتانەی ماون سود لەو ئەزمونانەی ڕابردوو وەردەگرن؟ ئایا دەسەڵاتدارانی نوێی وڵاتانی عەرەبی بەهەمان ڕێچكەی پێش خۆیاندا دەڕۆن، ئایا ئەمریكا و بەریتانیا و وڵاتە زلهێزەكانی جیهان، هیچ ئامۆژگارییەك پێشكەشی دەسەڵاتدارانی ڕۆژهەڵاتی ناوەڕاست دەكەن لەبارەی ئەنجامدانی چاكسازی و چۆنێتی پاراستنی دەسەڵاتەكانیان تا بە شۆڕشێكی جەماوەری نەڕوخێن؟.


הוסף צורת פריטים | ئاماری کوژراو و برینداری تیرۆریستانی داعش لە کەرکوک\nحەسەن جومعە بە پێی ئاماری هێزەکانی پێشمەرگە و دەزگا ئەمنییەکانی کەرکوک و نەخۆشخانەکانی حەویجە، لەسەرەتای شەڕو پێکدادانەکانی نێوان هێزەکانی پێشمەرگه و داعش ژمارەیەکی زۆر لە تیرۆریستانی داعش لە ناوچە جیاوازەکانی کەرکوک و دەوربەری کوژراوو بریندار بوون. سەرچاوەیەک لە هێزەکانی پێشمەرگە بە خەندانی راگەیاند: بە پێی ئاماری هێزەکانی پێشمەرگه و دەزگا ئەمنییەکانی کەرکوک و نەخۆشخانەکانی حەویجە، لە سەرەتای شەڕ و پێکدادانەکانی نێوان هێزەکانی پێشمەرگه و داعش، لە ناوچەکانی سنووری کەرکوک تیرۆریستانی داعش زیاتر لە 250 کوژراویان هەیە، لەگەڵ نزیکەی 340 بریندار. ئه و سەرچاوەیە وتی: "کوژران و بریندار بوونی ئه و ژمارە زۆرەی داعش لە سنووری کەرکوک دەستکەوتێکی گەورەیە بۆ پێشمەرگە و لە هەمانکاتدا رووخاندنی ورەی داعشە". سەرچاوەکە باسی لەوەشکرد، "لە نێوان چەکدارە کوژراوەکانی داعش چوار کەسیان کوردن، له و چوار کەسەش دوانیان خەڵکی کەرکوکن، بەڵام دوانەکەی دیکە نەزانراوە خەڵکی کام ناوچەی تری کوردستانن". - 13-10-2014


دابەش كردنی چەك بە ناوی خۆپارێزی لە داعش دۆخەكە ئاڵۆزتر دەكات | دەزگاى زارى کرمانجى\nدابەش كردنی چەك بە ناوی خۆپارێزی لە داعش دۆخەكە ئاڵۆزتر دەكات\nئەكرەم ساڵح، بەرپرسی لقی 22 پارتی دیموكراتی كوردستان لە گەرمیان، لەگەڵ زاری كرمانجی باسی لە دۆخی هاووڵاتییان و نەبوونی هەماهەنگی لە نێوان هێزەكانی پێشمەرگە و سوپای عێراق و زیاد بوونی جموجۆلەكانی داعش دەكات و تیشك دەخاتە سەر مەترسییەكانی دابەشكردنی چەك بەسەر عەرەبەكانی ناوچكە.\n*جموجۆلی داعش لەم شوێنە بەرفرەوان بووە؟\n- داعش ماوەیەكە بەدرێژایی سنوورەكانی ناوچە جێناكۆكەكان بە تایبەت لە سنووری گەرمیان تا دەگاتە كەركووك جموجۆلی زیادی كردووە و كوشتن و رفاندن و پەلاماردانی هێزە عێراقییەكان لەلایەن داعشەوە خەریكە دەبێتە دیاردەیەكی رۆژانە و لەو شوێنانەشی توانای پەلاماری هێزی پێشمەرگەیان هەیە چەند جارێ پەلاماری پێشمەرگەیان داوە و شەهید و برینداری لێكەوتۆتەوە. بێگومان داعش بۆ خۆ رێكخستنەوەو ئەنجامدانی كردەی سەربازی سوودیان لە بۆشای سەربازی حكومەتی عێراق و هەڵكەوتەی جوگرافی ناوچەكە وەرگرتووە.\n" هەماهەنگی نێوان سوپای عێراق و پێشمەرگە وەك پێوست نییە"\n* پەیوەندی نێوان سوپای عێراق و پێشمەرگە چۆنە لەئێستادا بۆ رووبەڕوو بوونەوەی چەكدارانی داعش لە ناوچەكە؟\n- دەكرێ بڵێن هەماهەنگی نێوان سوپای عێراق و هێزەكانی پێشمەرگە وەك پێوست نییە, راستە پەیوەندی هەیە، بەڵام پەیوەندییەكان نەگەیشتۆتە ئاستی هەماهەنگی و ئۆپەراسیۆنی هاوبەش بۆ لێدانی تیرۆرستانی داعش كە زۆرجار تیرۆرستان سوود وەردەگرن  لەو بۆشاییەی دەكەوێتە نێوان هێزی پیشمەرگە و هێزەكانی عێراق لە وێشەوە پەلاماری هەردوو لا دەدەن, بەگشتی عێراق ناتوانێ بەبێ گەڕانەوەی هێزەكانی پێشمەرگە لەو ناوچانە ئاسایش و سەقامگیری دابین بكات.\n"ئەو هێرشانەی دەكرێتە سەر گوندە كوردەكان جێگەی گومانە"\n* ئەو زیانانەی كە داعش دەگەیەنێت بە ناوچەكە زیانی خەڵكی سڤیلە یاخود زیانی سەربازییە؟\n- پەلامارەكانی داعش بۆ سەر هێزەكانی عێراق و پێشمەرگە و خەڵكی سڤیلیشە، بەڵام ئەو هێرشانەی دەكرێتە سەر گوندە كوردەكان جێگەی گومانە و تا ئێستا ڕوون نییە بە تەواوی ئایا داعشە یا دەستێكی شۆڤێنییە, بۆ دەرپەڕاندنی كورد لەسەر ماڵ و حاڵی خۆیان و تەعریب كردنەوەی ناوچەكە، لە هەر دوو حاڵەتدا داعش بێت یا گروپی چەكداری تر بێت، مەرامی سیاسی و شۆڤێنی لە پشتە و دەیانەویت گوندە كوردەكان چۆڵ بكرێن، بۆ ئەوەی ئاسانتر گوشار بخەنە سەر كورد لە شارەكان.\n"چەكداركردنی هۆزە عەرەبەكان بارودۆخی ناوچەكە ئاڵۆزتر دەكات"\n* چەكدار كردنی خەڵكی عەرەب لەلایەن سوپای عێراقەوە بۆ رووبەڕوو بوونەوەی داعش چۆن هەڵ دەسەنگێنن ئایە بە كارێكی ڕەوای دەزانن؟\n- چەكداركردنی هۆزە عەرەبەكان بەناوی خۆپارێزی بارودۆخی ناوچەكە ئاڵۆزتر دەكات، بەتایبەت لە ناوچەكانی مادەی 140 كارێكی زۆر ناڕەوایە, چونكە لەو ناوچەیە كورد زوڵم و ستەمی لێ دەكرد نەك عەرەب، بۆیە ئەمەش بەشێكە لەو جیاوازییە نەتەویی و تایفییەی حكومەتی عێراق دەیكات لە نێوان پێكهاتەكان, لەو بڕوایە دام ئەنجامی باشی نابێت بۆ ئایندەی پێكەوە ژیانی پێكهاتەكانی سنوورەكە و مەترسییە لەسەر بەردەوامیدان بە پرۆسەی بە عەرەب كردن.\n" ئەم ناوچەیە بێ هاوبەشی كورد هەرگیز سەقامگیری بەخۆیەوە نابینێت"\n* نەگەڕانەوەی پێشمەرگە بۆ كەركووك و ناوچە كوردستانییەكان تا چەندن كاریگەری هەیە لەسەر زیادبوونی تەشەنەكردنی چەكدارانی داعشە؟\n- ناوچە كوردستانییەكانی دەرەوەی ئیدارەی هەرێم زۆرینەی دانیشتوانەكەی كوردە و بەشێكی دانەبراوی خاكی كوردستانە لەرووی میژوویی, جوگرافی, كۆمەڵایەتییەوە بەبێ هاوبەشی كورد و پێشمەرگە هەرگیز سەقامگیری و ئارامی بەخۆوە نابینێت، بۆیە ئەگەر عێراق بیەوێت ئاسایشی ئەو ناوچەیە دەستەبەر بكات، دەبێت هەماهەنگی لەگەڵ پێشمەرگە بكات و پێشمەرگە بگەرێتەوە سنگەرەكانی پێش خیانەتی 16 ئۆكتۆبەر .\nكرمانج عەبدوڵڵا: هۆكاری دواكەوتنی كۆنگرەی پارتی بۆ نەخۆشیی كۆرۆنا دەگەڕێتەوە\nبەرپرسێ لقا چاردە: بەغدا دژایەتییەكا مەزن ل سەر پۆستێن كوردا دكەت ل سەر پشكا پارتی\nزیاتر لە 8000 هەزار خوێن بەخشمان هەیە


کوردیپێدیا - ئازاد ئەحمەد رەشید ئەحمەد\n👫 ئازاد ئەحمەد رەشید ئەحمەد | پۆل: کەسایەتییەکان | زمانی بابەت: 🏳 کرمانجی - کوردیی باکوور\nئازاد ئەحمەد رەشید ئەحمەد\nژ دایک بوویێ (1970) یە. خەلکێ گوندێ (سیارێ) یەسەرب ناحیا (چەمانکێ)ڤە. بەشدارى د سەرهلدانا پیروزا سالا (1991) ێ دا کریەو پاشى دبیتەئامر مەفرەزەسەرب لیژنا دهوک ڤە. ل سالا (1997) د شەرکیدا دگەل PKK ل گەلیێ هەسناڤاکێ تێتە شەهید کرن. پلە: پ.م ئامر مەفرەزە\n👁 ئەم بابەتە 5,762 جار بینراوە


سلێمانی لەدەستی حەنان فەتلاویە يان پارتی؟\nئەندامێكی سەركردایەتی یەكێتی لە كۆرێكی دا بەئاشكرا باسی لەوە كردووە كە یەكێتی بەتەواوی خۆی لەدەست داوە ناوچەی ژێرنفوسی یەكێتی بۆتە شوێنی هێزە نەیارەكانی كورد و كوردستان و دەلێت كەچی باڵی دەسترۆیشتوو بەس بەهێرش كردنە سەر پارتی و لەژێرەوە رێكەوتن لەگەڵ پارتی چاوی خەڵك دەبەستێت لەكاتێكدا ئەوەندەی سلێمانی لەژێر دەستی حەنان فەتلاوی و مالیكی دایە ئەوەندە لەدەست پارتی دا نیە.\nئەو ئەندامەی سەركردایەتیەی یەكێتی كە لەباڵی ناوەندی بریارە دەلێت، یەكێتی پاش ئەو هەموو مێژوو و بەرخودانەی خۆی لەپێناوی گەلی كوردستان و كورد و ئەورووبارە خوێنەی ئێستا كەوتۆتە سەر رێگایەك كە هەموو قوربانی مێژووی یەكێتی لەناو دەبات، ئەمەش مەترسیدارە، دەبێت یەكێتی بریاری بۆ بگەرێتەوە، دەلێت ناكرێت جێ نفوسی یەكێتی لەدەستی حەنان فەتلاویەكان و مالیكی و ئێران دابێت دەبێت جێن نفوسی یەكێتی لەدەست یەكێتی و كورد بێت.\nئەو ئەندامەی سەركردایەتی یەكێتی كە ناوەكەی پارێزراوە، دەلێت یەكێتی بەو پەرش و بڵاویه‌وه كە لەپاش مام جەلالەوە تووشی بووە، تەنها لەپێناوی خزمەتی گروپێكی بەرژەوندیخوازی ناو یەكێتی بووە، كورد و جەماوەری یەكێتی تێدا زەرەرمەند بوونە.


بۆتۆکس و فیلەرو سلیکۆن\nمن ئەمەم کە هەم، ستراکچەری بونەکەی من ئەم فۆرمەیە لە جەستە کە تێیدام، کاری ئەم جەستەیە لە چ شوێنێکی مندایە تا بیناسم یاخود پێناسەی بۆ بکەم لە ناو خۆمدا، ئەو کارەی بە جەستە دەکرێت دەبێتە خۆراک بۆ ناوەوەی من یاخود تێکەڵکردنی شوێنی منەکانن لە بنەرەتدا، ئەگەر من کارێکی دی بە جەستە بسپێرم دور لە کارە سروشتییەکەی خۆی، فراوانکردنی پانتایی ستراکچەرە دەرەکیەکەی ناو من نابێت بەسەر بونیادەکەی ناوەودا، ئایا ئەوە بونی منە لە ناوەو ئەم وێنەیە بۆ من پەسەند دەکات یان عەقلە دەرەکیەکەیە دەیسەپێنێ بەسەرما لە بێ ئاگایی خۆمدا؟\nسەرەتا دەبێت ئەوە شی بکرێتەوە مرۆڤ بۆ جەستەی خۆی دەستکاری دەکات، جیاکردنەوەی ویستی خۆی لەگەڵ ویستی دەرەکی، گرنگترین رەهەندی ئەو ویستەیە، کاتێک کەسانێک دێن بە ناوی مۆدێل، ئەکتەرو کەسایەتی ناسراو فۆرمی ئافرەتی ویستراو هەڵدەبژێرن و دەیکەن بە بەری جەستەی خۆیاندا، ئەمە لە لایەن سەرمایەداریەوە دەقۆزرێتەوە بۆ بە کاڵاکردنی ژنان لە رێگەی فراوانکردنی ئەو فۆرمە ویستراوەی مۆدێلەکە، بێ گوێدانە ئەوەی ویستی ئەو مۆدێلە یان ئەو پۆرنە ویستێکی مادییەو زێدەکردنی داهات و پارەیە بۆ خۆی، نمونە کیم کارداشیان لە فلیمێکی پۆرنەوە دەبێتە سوپەر ستاری جەستەیەکی شازی پۆرنی، بەمەش سەرنجی پیاوەکان رادەکێشێت و زۆرترین بینەرو هەواداری دەبێت، سەرمایەداریش ئەم هەلە دەقۆزێتەوە بۆ بە کاڵاکردنی شێوازی جەستەکەی کیم کارداشیان بۆ جیهان و تێگەیاندنی ژنەکان بەوەی ئەگەر ویست لەوەیە خۆشەویست بیت و خەڵک سەرسام بن پێت و هەوادارت هەبێت جەستەی خۆت بگۆرە بۆ ئەم شێوازە، بێ ئاگا لەوەی کیم ئەم جەستەیەی بۆ کاری پۆرن پێویست بو بە واتا سەرەتا ئەوەی چوە خەیاڵی پیاوەکان شێوازو ستراکچەری ئەم لەش و لارە بو بۆ پۆرنکردن.\nسیمیلا بون بۆ ئەم جەستەو روخسارە لە خاڵێکدا خاوەنەکەی دەگەیەنێتە ئەو پرسیارەی ئایا ئەوەی من لە جەستەم کردم بۆ کێ بو و بۆ چی بو، ئایا ئەم خواستە هی خۆم بو یان هی عەقلی دەرەکیم بو؟ لە پاش بۆتوکس و فیلەرو سلیکۆنی جەستەکە دەبینێت هەوادار و سەرسامیبوانی زۆر بون، بەڵام ئەوەی نەپرسی ئاخۆ ئەم هەوادارانە هی لاشەی ئەون یان لاشەکەی کیم کارداشیانە، واتا ئەوانەی کە سەرسامن پێی بەڕاستی بونیادی خۆیان دەوێت یان لاشە وێناکراوەکەی کارداشیانیان دەوێت بۆ پۆرنکردن.\nلەوێدا تێدەگەین بۆتۆکس و فیلەرو سلیکۆن چ نەهامەتیەکن لە ناو بونیادی مرۆڤداو چۆن مرۆڤ بە کاڵا دەکرێت بێ ئەوەی خۆی بزانێت تا لە خاڵێکدا بونی خۆی تەواو وندەکات و ناچاری تەسلیم بەو بە کاڵابونە دەبێت ئەگەر خۆشی ویستی لێ نەبێت لە ناوەوە.


بە جلی کوردیەوە بەشداری پێشبڕکێی شاجوانی جیهان دەکات\nكچەكوردێكی باشووری كوردستان بەجلوبەگی کوردیەوە بەشداری لە کێبڕکێی شاجوانی جیهان دەكات بۆ ساڵی 2016، تێیدا 25 وڵات بەشداری لەو کێبڕکێیەدا دەکەن.\nپەسار یوسف زرار ناسراو بە (نینا موراد) لە ساڵی 1995 لە شاری رانیە لە دایكبووەو ماوەی 12 ساڵە لەوڵاتی ئوسترالیا نیشتەجێیە، نینا لە زۆر بواردا کاریکردووە وەك ئەكتەری شانۆو فیلمی دۆكیۆمێنتاری، جگەلەوەش لە بواری وەرزش و هەڵپەڕكێدا رۆڵی زۆری بینیوە، وەكو ئەكتەری سەرەكی لە دوو فیلم بەشداری كردووە (لە فیلمەکانی لانەوازان و یەڵماز گۆنای).\nنینا لە ئێستادا وانەی تایبەت دەڵێتەوە لە قوتابخانەی "مۆدبری های سكوڵ"، لەلێدوانێکیدا بۆ خەندان ئاشكرایكرد ئەو جیاواز لەهەر تاكێكی كورد لە زۆر بواردا بەشداری كردووە لە هەموو یاریی و ئاهەنگ و چالاكییەك ئاڵای كوردستانی بەرزكردووەتەوە، ئێستاش بڕیاریداوە بە جلی كوردیەوە بەشداری بكات و ناوی كورد لەناو 25 وڵات بەرزبكاتەوە.\nلەو پێشبڕكێیەدا وێڕای ئوسترالیا 25 وڵاتی تریش بەشداری دەكەن بۆ شاجوانی ساڵی 2016ی جیهان لە ئوسترالیا، نینا ئاواتی ئەوەیە پلەی یەكەم بەدەستبهێنێت و ببێتە(MISS Kuristan) ، وەک خۆی دەڵێت ئەگەر بێت و بتوانێت ببێتە شاجوان ئەوا ئامانجی ئەوەیە كە بێتەوە كوردستان و خزمەت بە مندااڵانی شەهیدانی پێشمەرگە و شەڕڤانان بكات، كردنەوەی كەمپینێك بۆ پشتگیریكردن لە كورد و ئەوانەی لە دژی داعش دەجەنگن لە ئەولەویەتی کارەکانیەتی.\nهەروەكو چۆن خانەوادەكەی هاوكارو پاڵپشتی نینان، بەهەمان شێوە هیواخوازە هەموو كورد هاوكاری و پاڵپشتی بێت و خەڵكی كورد لەهەر شوێنێكی جیهان بن دەنگی پێبدەن.\nدەنگدان كاریگەری باشی دەبێت لەو کێبڕکێیەدا، لیژنەی هەڵبژاردنی شاجوانی جیهان ئەوەیان قبوڵكردووە بە ئاڵای كوردی و جلی كوردیەوە بەشداری بكات .\nکلیک لەم لینکە بکەو دەنگ بە شاجوان بدە\nئه‌م بابه‌ته 57175 جار خوێنراوه‌ته‌وه


ئازادی دوو هاووڵاتی کورد و ناڕوونی چارەنووسی دوو کەسی دیکە – خۆڕاگری\nHomeهەواڵئازادی دوو هاووڵاتی کورد و ناڕوونی چارەنووسی دوو کەسی دیکە\nلە درێژەی دەسبەسەر کردنی چالاکانی سیاسی، مەدەنی و فەرهەنگی لە شار و ناوچە جیاجیاکانی کوردستان و بەپێی راپۆرتی ناوەندی دێموکڕاسی و مافی مرۆڤی کوردستان، دوو هاونیشتمانی خەڵکی سنە، بە ناوەکانی”سەیفوڵڵا جەلیلی و هیوا جەلیلی” کە بە تۆمەتی هاوکاریکردنیان لەگەڵ یەکێک لە حیزبە کوردییەکانی دژبەری کۆماری ئیسلامیی ئێران لە شاری دەماوەند دەسبەسەر کرابوون بە دانانی بارمتە ئازاد کران. ئەو دوو کەسە ڕۆژی دووشەممە ٢٨ی گەلاوێژی ساڵی ١٣٩٨ی هەتاوی، لە گەڵ “بەشیر حاتەمی” و “غەفور یاری” لە شاری دەماوەند لە لایەن هێزە ئەمنییەکان لە شاری دەماوەند دەسبەسەر کرابوون کە چارەنووسی ئەو دووکەسەی دیکە تا گەیشتنی ئەو هەواڵە هەروا ناڕوونە.\nلە لایەکی دیکەوە چارەنووسی چالاکێکی مەدەنیی کورد بە ناوی “کەیوومەرس لەتیفی” پاش ٤٠ ڕۆژ گواستنەوەی لە زیندانی ناوەندیی شاری سنە بۆ گرتنگەی ئیتلاعاتی سپای پاسداران، ناڕوونە.\nبە وتەی یەکێک لە نزیکانی ناوبراو، ئەو چالاکە مەدەنییە کوردە، ساڵی ڕابردوو، بە ساڵێک زیندانیی مەحکووم و بۆ تێپەڕاندنی ماوەی حوکمەکەی، ڕەوانەی زیندانی ناوەندیی شاری سنە کرا و لە دۆسیەیەکی نوێ‌دا بە تۆمەتی هاوکاری حیزبە کوردیەکان تاوانبار کراوە .\nهەتا ئێستا بەدواداچوونی بنەماڵەکەی بۆ ئاگاداربوون لە چارونووسی کوڕەکەیان بێئاکام ماوەتەوە.\n“کەیوومەرس لەتیفی”، یەکێک لە چالاکانی مەدەنیی شاری سنەیە و لە بواری بەڕێوەبەریی وانەی فێرکاریی زمانی کوردی لەو شارەدا، چالاکیی هەبووە. هەروەها مامۆستایەکی کورد خەڵکی شاری دیواندەرە بە ناوی” ئومێد شامحەممەدی” لە زیندانی ناوەندی شاری سنە، لە مافی ئازادی بێمەرج و مورەخەسی بێبەرییە.\nئەو چالاکە سێنفییە، ڕۆژی ٢ڕەشەممەی ساڵی ٩٧، بە تۆمەتی “هەوڵدان دژی ئاسایشی نەتەوەیی” لە دادگای ئینقلابی شاری سنە، بە ساڵێک زیندانی مەحکووم کرا.


ڕێككه‌وتنێك نێوان عێراق وئه‌مریكا وئه‌نجومه‌نى هاریكارى كه‌نداو بۆ پاڵپشتى كردنى پرۆژه‌ى ده‌سته‌ى به‌ستنه‌وه‌ى كاره‌بایی\nالجمعة 17 تموز 2020 - 13:59\nوه‌زاره‌تى ده‌ره‌وه ئه‌مڕۆ هه‌ینى،ڕایگه‌یاند،رێككه‌وتنێك نێوان عێراق وئه‌مریكا وئه‌نجومه‌نى هاریكارى كه‌نداو ئه‌نجامدراوه بۆ پشتیوانیكردنى پرۆژه‌ى ده‌سته‌ى به‌ستنه‌وه‌ى هێڵى كاره‌بایی.\nوه‌زاره‌تى ده‌ره‌وه له‌ڕاگه‌یه‌ندراوێكدا كه‌ده‌ستى ئاژانسى هه‌واڵى عێراقى(اه‌ع)كه‌وتووه،بڵاویكرده‌وه،دوێنێ پێنجشه‌ممه له‌ڕێگاى فیدیۆ كۆنفرانسه‌وه دانیشتنى گفتوگۆى سێ قۆڵى سازكرا له‌نێوان نوێنه‌رانى هه‌ردوو حكومه‌تى كۆمارى عێراق وویلایه‌ته یه‌كگرتووه‌كانى ئه‌مریكا،وئه‌نجومه‌نى هاریكارى وڵاتانى كه‌نداوى عه‌ره‌بى بۆ تاوتوێ كردنى بابه‌تى پرۆژه‌ى به‌ستنه‌وه‌ى هێڵى كاره‌بایی نێوان عێراق ووڵاتانى كه‌نداوى عه‌ره‌بى".\nڕاگه‌یه‌ندراوه‌كه وتیشى "ئه‌م دانیشتنه به‌ڕێكخستن وپشتیوانى حكومه‌تى ویلایه‌ته یه‌كگرتووه‌كانى ئه‌مریكا كراوه،به‌مه‌به‌ستى دۆزینه‌وه‌ى ڕێگایه‌كى گونجاو بۆ جێ به‌جێ كردنى پرۆژه‌ى به‌ستنه‌وه‌ى هێڵى كاره‌بایی نێوان عێراق ووڵاتانى ئه‌نجومه‌نى هاریكارى كه‌نداو ،له‌گه‌ڵ هه‌نگاونان به‌ره‌و هاندانى هاوكارى ئابوورى نێوان عێراق ووڵاتانى كه‌نداو".\nڕاگه‌یه‌ندراوه‌كه ئاماژه‌یشى دا به‌ده‌ركردنى ڕاگه‌یه‌ندراوى هاوبه‌شى دانیشتنه‌كه كه‌بریتییه له‌مانه:حكومه‌تى عێراق وویلایه‌ته یه‌كگرتووه‌كان وئه‌نجومه‌نى هاریكارى كه‌نداو ته‌واوى پاڵپشتى خۆیان ده‌ڕبڕى بۆ پرۆژه‌ى ده‌سته‌ى به‌ستنه‌وه‌ى كاره‌بایی بۆ وڵاتانى ئه‌نجومه‌نى هاریكارى كه‌نداو بۆ به‌ستنه‌وه‌ى تۆڕه‌كانى كاره‌با بۆ عێراق وئه‌نجومه‌نى هاریكارى كه‌نداو،ویلایه‌ته یه‌كگرتووه‌كان پابه‌نده به‌ئاسانكردنى ئه‌م پرۆژه‌یه وپێشكه‌ش كردنى پاڵپشتى هه‌ر كاتێك پێویست بكات،ئه‌م پرۆژه‌یه ته‌زووى كاره‌با پێویست بۆ هاوڵاتیانى عێراقى دابین ده‌كات،وپشتیوانى گه‌شه‌سه‌ندنى ئابوورى له‌عێراق ده‌كات به‌تایبه‌ت له‌پارێزگاكانى باشوور".\nله خاڵێكى ترى راگه‌یه‌ندراوه‌كه هاوبه‌شه‌كه هاتووه:"حكومه‌تى عێراق وئه‌نجومه‌نى هاریكارى كه‌نداو وویلایه‌ته یه‌كگرتووه‌كان هه‌نگاو ده‌نێن به‌ره‌و هاوكارى زیاتر وپته‌وتر له‌بواره‌كانى ئابوورى ووزه له‌نێوان ویلایه‌ته یه‌كگرتووه‌كان وعێراق ووڵاتانى ئه‌نجومه‌نى هاریكارى كه‌نداو ،بۆ ئه‌وه‌ى بنه‌مایه‌ك بێت بۆ ئاشتى وگه‌شه‌پێدان وپێشخستن له‌ناوچه‌كه‌دا".\nئه‌وه‌یش هاتووه"حكومه‌تى عێراق وئه‌نجومه‌نى هاریكارى كه‌نداو وویلایه‌ته یه‌كگرتووه‌كان داوایان كرد په‌له بكرێت له‌جێ به‌جێ كردنى ئه‌و به‌ڵێننامانه‌ى كه‌له‌ساڵى 2018 له‌لایه‌ن كۆمه‌ڵگاى نێوده‌وڵه‌تى له‌كۆنگره‌ى نێوده‌وڵه‌تى كوه‌یت بۆ دووباره ئاوه‌دانكردنه‌وه‌ى عێراق ده‌ركران ".


Guhertoya 18:33, 30 nîsan 2012\n464 bayt lê hatin zêdekirin , berî 9 salan\nGuhertoya 10:19, 18 nîsan 2012 (biguherîne)\nB (r2.7.1) (robot zêdekirin:en:Jens Galschiøt)\nGuhertoya 18:33, 30 nîsan 2012 (biguherîne) (betal bike)\nحه‌وت مه‌تری: (2009)، ژماره‌یه‌ک له دامه‌زراوی هونه‌ری په‌یوه‌ست به کۆبوونه‌وه‌ی لوتکه‌ی ژینکه له کۆپنهاون (کۆپ 15). بۆ نموونه گڵۆپێکی (24) کیلۆمه‌تر درێژی پێکهاتوو له گڵۆپی سووری دره‌وشاوه به به‌رزی (7) مه‌تر تاڤگه‌ی ئاو به‌ناو ته‌واوی کۆپنهاون و ده‌وروبه‌ری (بیلاسه‌نته‌ر). پڕۆژه‌که له‌لایه‌ن وه‌زاره‌تی ده‌ره‌وه یارمه‌تی دراوه.\nکه‌شتی په‌نابه‌ره‌کان ANTON M/S : (2010-2013). دامه‌زراوێکی هونه‌ری شله که پێکهاتووه له (70) په‌یکه‌ری په‌نابه‌ران که له کانزا دروست کراون و له‌سه‌ر که‌شتیه کۆنه‌که‌ی ماسی گری (M/S ANTON). ئه‌م دامه‌زراوه هونه‌رییه له گه‌ڕاندا بووه له زۆر شاری سه‌ر ده‌ریایی له دانمارک و له ساڵی (2013)دا له گه‌ڕاندا ده‌بێت له ئه‌سکه‌نده‌نافیا. به‌هاوکاری له‌گه‌ڵ گروپی (ده‌ریای زیندوو – Levende Hav). پڕۆژه‌که له‌لایه‌ن (Danida) هاوکاری کراوه. ▼\n▲که‌شتی په‌نابه‌ره‌کان ANTON M/S : (2010-2013). دامه‌زراوێکی هونه‌ری شله که پێکهاتووه له (70) په‌یکه‌ری په‌نابه‌ران که له کانزا دروست کراون و له‌سه‌ر که‌شتیه کۆنه‌که‌ی ماسی گری (M/S ANTON). ئه‌م دامه‌زراوه هونه‌رییه له گه‌ڕاندا بووه له زۆر شاری سه‌ر ده‌ریایی له دانمارک و له ساڵی (2013)دا له گه‌ڕاندا ده‌بێت له ئه‌سکه‌نده‌نافیا. به‌هاوکاری له‌گه‌ڵ گروپی (ده‌ریای زیندوو – Levende Hav). پڕۆژه‌که له‌لایه‌ن (Danida) هاوکاری کراوه. .<ref>http://www.levendehav.dk/ , levende havs webside</ref><ref>http://www.aidoh.dk/?categoryID=320 , The refugee ship M/S ANTON, website</ref>\nهاوکێشه ڕاگرتن: (2005-2015): په‌یکه‌رێکی کانزاییه و به‌شێوه‌یه‌کی هاوکێش له‌سه‌ر به‌رزایی (6 تا 15) مه‌تر له‌سه‌ر شیشه‌ی ئاسن ڕاگیراوه. هه‌ندێک له په‌یکه‌ره‌کان به‌رزییه‌که‌یان (3) مه‌تره. وه‌کو نیشانه‌یه‌ک (سومبلێک) بۆ یادی (10) ساڵه‌ی پڕۆژه‌ی (خوێندن له‌پێناوی گه‌شه‌کردنێکی باشتر)ی سه‌ر به نه‌ته‌وه یه‌کگرتووه‌کان که پێی ده‌گوترێت (UBU). ▼\n▲هاوکێشه ڕاگرتن: (2005-2015): په‌یکه‌رێکی کانزاییه و به‌شێوه‌یه‌کی هاوکێش له‌سه‌ر به‌رزایی (6 تا 15) مه‌تر له‌سه‌ر شیشه‌ی ئاسن ڕاگیراوه. هه‌ندێک له په‌یکه‌ره‌کان به‌رزییه‌که‌یان (3) مه‌تره. وه‌کو نیشانه‌یه‌ک (سومبلێک) بۆ یادی (10) ساڵه‌ی پڕۆژه‌ی (خوێندن له‌پێناوی گه‌شه‌کردنێکی باشتر)ی سه‌ر به نه‌ته‌وه یه‌کگرتووه‌کان که پێی ده‌گوترێت (UBU). .<ref>http://www.thebalancingact.info/ , projected website</ref><ref>http://www.aidoh.dk/?categoryID=66 , Balancing Act , website</ref>\nده‌مارگیری ئایینی (2011-2012): پێکهاتوویه‌کی کانزاییه که به‌رزییه‌که‌ی (4) مه‌تر و تیره‌که‌شی (9) مه‌تره. دامه‌زراوه په‌یکه‌رییه‌که پێکهاتووه له په‌رتووکی ئایینی که به‌یه‌که‌وه وشه‌ی ده‌مارگیری ئایینی (FUNDAMENTALISM) پێده‌هێنن.\nJi "https://ku.wikipedia.org/wiki/Taybet:MobileDiff/465543" hatiye standin.


هەولێر.. یەکەمەکانی زانکۆ و پەیمانگەکان گردبوونەوەیەکی ناڕەزاییان ڕێک خست\nداوای جێبەجێکردنی بڕیاری دامەزراندن دەکەن\nBasnews 11/02/2019 - 11:26 بڵاوکراوەتەوە لە كوردستان\nئەمڕۆ دووشەممە کۆمەڵێکی بەچاو لە خوێندکارە یەکەم، دووەم و سێیەمەکانی زانکۆ و پەیمانگەکانی هەرێمی کوردستان بۆ دوو ساڵی 2015 و 2016 لەبەردەم پەرلەمانی کوردستان گردبوونەوەیکی ناڕەزییان ڕێک خست و داوایان کرد دابمەزرێنرێن.\nئەو خوێندکارانە بە هەڵگرتنی لافیتە و چەندین نووسراو داوایان لە بەرپرسانی حکوومەت و وەزارەتی خوێندنی باڵا کردووە بەڵێنەکانی خۆیان کە پێیان دراوە بکرێنە کردار و بەو پێیەی لە دوو ساڵی 2015 و 2016دا یەکەمەکانی زانکۆ و پەیمانەگەکان بوون، دەبێ دابمەزرێن.\nئەو کۆمەڵە قوتابییە کە لەسەر شەقامی 60 مەترییەوە بەرەو پەرلەمانی کوردستان بە خۆپیشادان دەچوون، داوا دەکەن دامەزراندن مافمانە و دەبێ حکوومەت بەڵێنەکانی خۆی بکاتە کردار.\nقوتابیان داوا دەکەن ئەو بڕیارەی کە کاتی خۆی سەرۆکوەزیرانی هەرێمی کوردستان بە قوتابیانی یەکەم و دووەم و سێیەمی زانکۆ و پەیمانەگەکانی هەرێمی کوردستانی داوە و تا ئێستا هەزار ڕۆژی بەسەدا تێپەڕیوە، جێبەجێ بکرێت.\nلە ماوەی چوار ساڵی ڕابردوودا بەدەیان خوێندکاری زانکۆ و پەیمانگەکانی هەرێمی کوردستان کە یەکەم بوون، بەڵێنیی دامەزراندنیان پێ دراوە، بەڵام تاکوو ئێستا لایەنە پەیوەندیدارەکان هیچ هەنگاوێکی کردەییان لەمبارەوە هەڵنەگرتووە.\nیەکێتی لە ھەولێر و بەغدا و کەرکووکیش داوای پۆست دەکات\nگۆڕان: لە هەولێر پڕۆژەی خزمەتگوزاری دەکرێ و باڵەکانی یەکێتی بودجەی زۆنی سەوز دەبەن


"ئێستا بارودۆخی ڤایڕه‌سی كۆرۆنا له‌مه‌ترسیدارترین حاڵه‌تی خۆیه‌تی به‌جۆرێك تاوه‌كو ئێستا هه‌رێمی كوردستان به‌م شێوه‌یه خراپ نه‌بووه"\nد.محه‌مه‌د خۆشناو وته‌بێژی فه‌رمی وه‌زاره‌تی ته‌ندروستی هه‌رێم\nد.محه‌مه‌د خۆشناو وته‌بێژی فه‌رمی وه‌زاره‌تی ته‌ندروستی هه‌رێمی كوردستان ده‌ڵێت" له‌ئێستادا بارودۆخی ڤایڕه‌سی كۆرۆنا مه‌ترسیدارترین حاڵه‌تی خۆیه‌تی به‌جۆرێك تاوه‌كو ئێستا هه‌رێمی كوردستان به‌م شێوه‌یه خراپ نه‌بووه، پێشبینی ده‌كه‌ین ئه‌و سیناریۆیانه‌ی باسمان ده‌كردن پێشتر له‌ڕاستی نزیكببنه‌وه، ده‌شڵێت" له‌پلانی وه‌زاره‌تدا هه‌یه ئه‌گه‌ر نه‌خۆشخانه تایبه‌تییه‌كان بتوانن ڕێنماییه‌كان جێبه‌جێ بكه‌ن ئه‌وا بتوانن پشكنینی كۆرۆنا بكه‌ن به‌ڵام تاوه‌كو ئێستا نرخه‌كه دیاری نه‌كراوه بۆ پشكنینی كۆرۆنا له‌لایه‌ن نه‌خۆشخانه تایبه‌تییه‌كانه‌وه به‌ڵام هه‌ڵسه‌نگاندن ده‌كرێت هه‌م بۆ توانای هاوڵاتیان هه‌م بۆ كه‌لوپه‌ل و پێداویستیی و ئه‌و پزیشك و و كارمه‌ندانه‌ی كه له نه‌خۆشخانه‌كه‌ن."هه‌روه‌ها وه‌ڵامی وته‌كانی جێگری به‌ڕێوه‌به‌ری گشتی به‌ڕێوه‌به‌ری ته‌ندروستی سلێمانیش ده‌داته‌وه و ڕونكردنه‌وه ده‌دات له‌وباره‌یه‌وه. "\n" پێشبینی ده‌كه‌ین ئه‌و سیناریۆیانه‌ی باسمان ده‌كردن پێشتر له‌ڕاستی نزیكببنه‌وه"\nله‌سه‌ره‌تای وتووێژه‌كه‌دا وته‌بێژی فه‌رمی وه‌زاره‌تی ته‌ندروستی حكومه‌تی هه‌رێمی كوردستان له‌بره‌ی بارودۆخی كۆرۆنا-وه وتی" ئێمه پێشبینی ده‌كه‌ین ئه‌گه‌ر بارودۆخه‌كه به‌م شێوه‌یه به‌رده‌وام بێت ئه‌و سیناریۆیانه‌ی باسمانكردووه له‌ڕووی مه‌ترسی و نه‌مانی شوێن و له‌ڕووی په‌ككه‌وتن و شه‌كه‌ت بوونی كارمه‌ند و پزیشكانمان زۆر له‌ڕاستی نزیكده‌بێته‌وه، ژماره‌كه تاوه‌كو ئه‌م هه‌فته‌یه به‌تایبه‌ت ڕۆژانه 500 حاڵه‌تمان هه‌یه ئه‌مه ته‌نها ئه‌و حاڵه‌تانه‌ی كه ده‌ستنیشانكراوه، له 24 كاتژمێری ڕابردوو 566 حاڵه‌ت پشكنینی پۆزه‌تیڤ هاتۆته‌وه، ئێمه دڵنیایین له‌وه‌ی چه‌ندین ئه‌وه‌ی ئه‌م ژماره‌یه له ناو كوچه و كۆڵانه‌كانی هه‌رێمی كوردستان هه‌یه به‌داخه‌وه له 24 كاتژمێر 16 مردن تۆمار كراوه ئه‌مانه هه‌مووی ئاماژه‌ن له‌ئێستادا بارودۆخی ڤایڕه‌سی كۆرۆنا مه‌ترسیدارترین حاڵه‌تی خۆیه‌تی به‌جۆرێك تاوه‌كو ئێستا هه‌رێمی كوردستان به‌م شێوه‌یه خراپ نه‌بووه."\n" ناتوانیین ئێستا ئێمه بڵێین له‌لوتكه‌داین هیوادارین ئه‌مه خراپترین بێت "\nله‌وه‌ڵامی ئه‌وه‌ی كه‌ده‌وترێت ئێستا ژماره‌ی توشبووانی كۆرۆنا له‌شاری هه‌ولێر له‌لوتكه‌دایه؟ د.محه‌مه‌د خۆشناو ده‌ڵێت" ناتوانرێت ئاسان بڕیار بدرێت بۆ ئه‌وه‌ی بڕیاری كۆتایی له‌سه‌ر ئه‌وه بدرێت پێویسته داتای به‌لایه‌نی كه‌مه‌وه دوو هه‌فته دراسه بكرێت بۆ ئه‌وه‌ی بڕیاری له‌سه‌ر بدرێت، ناتوانیین ئێستا ئێمه بڵێین له‌لوتكه‌داین هیوادارین ئه‌مه خراپترین بێت به‌ڵام ئه‌م زانیاریه به هیوا و ئومێدی ئێمه نییه ئه‌مه ته‌نها داتایه‌كه و پێویستی به‌چاودێری زۆر توندهه‌یه، نه‌خێر ناتوانیین بڕیاری كۆتایی بده‌ین كه ئه‌مه لوتكه‌ی هه‌ڵكشانه چاوه‌ڕوانكراوه داتاكان زیاتر بێت، تووشبووان زیاتربێت ، بارودۆخی نه‌خۆشه‌كان به‌تایبه‌تی نه‌خۆشی "كریتیكه‌ڵ و زۆر خراپ" ژماره‌یان زیاتر بێت وه له ته‌نیشت ئه‌مانه‌شه‌وه ژماره‌ی مردوانیش زیاتر ده‌بێت ئه‌و ڕێنمایی و ئاكارانه‌ی له سه‌ر ئاستی وه‌زاره‌ت له‌سه‌ر ئاستی تاك پێشنیاركراوه جێبه‌جێبكرێت، به‌جێبه‌جێكردنی ئه‌و ڕێنماییانه كه هه‌مان پێشنیاره‌كانی ڕێكخراوی ته‌ندروستی جیهانییه ئێمه پێشبینی ده‌كه‌ین زۆر به‌خێرایی بێته خواره‌وه."\n"هۆكاره‌كانی زیادبوونی ژماره‌ی توشبووانی كۆرۆنا له‌هه‌ولێر و دهۆك "\nده‌رباره‌ی هۆكاری هه‌ڵكشانی ژماره‌ی تووشبووانی كۆرۆنا له‌هه‌ردوو پارێزگای هه‌ولێر و دهۆك؟ وته‌بێژی فه‌رمی وه‌زاره‌تی ته‌ندروستی هه‌رێم ڕونیكرده‌وه" جگه له هه‌موو ئه‌و ڕێنماییانه‌ی كه‌وه‌كو وه‌زاره‌تی ته‌ندروستی ده‌رمانكردووه بۆفه‌رمانگه‌كان، بۆ بچوكترین شوێن و ته‌نانه‌ت بۆ ناو ماركێت و شوفێران و هۆیه‌كانی گواستنه‌وه، دوو هۆكار هه‌یه كه به‌ڕاستی كۆنتڕۆڵكردنی ئاسان نییه ، له‌ده‌ره‌وه‌ی توانای وه‌زاره‌تی ته‌ندروستییه، هۆكاری یه‌كه‌میان بریتییه له خودی سروشتی ئه‌و ڤایڕه‌سه كه‌كۆمه‌ڵێك كاره‌كته‌ری هه‌یه، كۆمه‌ڵێك سیفه‌تی هه‌یه، ئاسان نییه پێشبینی بكرێت ئه‌م ڤایڕه‌سه چۆن هه‌ڵسوكه‌وت ده‌كات له‌ڕووی ئه‌وه‌ی له‌به‌شێكی زۆری خه‌ڵكی بێ نیشانه‌یه ، نیشانه‌كان به‌پێی كه‌سه‌كان جیاوازن ئه‌مه‌ش متمانه له لای خه‌ڵك ناهێڵێت چونكه خه‌ڵكی ئێمه وا ڕاهاتوووه‌كه شته‌كان زۆر زۆر ڕوون بێت و بیناسێته‌وه كاتێك نیشانه‌یه‌ك هه‌یه و ڕوون نییه به كۆرۆنای دانانێت كه‌ئه‌مه خاڵی دووه‌م سه‌رهه‌ڵده‌دات ئه‌ویش بریتییه له پابه‌ندنه‌بوونی هاوڵاتیان به‌هه‌ر هۆكارێك بێت به‌هۆكاری ئه‌وه‌ی بڕوای به‌نه‌بوونی ڤایڕه‌سه‌كه نییه یان بڕوای به‌وه هه‌یه كه ڤایڕه‌سه‌كه بوونی هه‌یه و له‌لایه‌ن چه‌ند لایه‌نێكه‌وه ده‌قۆزرێته‌وه، بڕوای به‌وه هه‌یه كه ڤایڕه‌سه‌كه هه‌یه و ڤایڕه‌سێكی سوكه، ئه‌مه له‌ده‌ره‌وه‌ی توانای وه‌زاره‌تی ته‌ندروستییه، وه‌خاڵی دووه‌میان ده‌كرێت كاری له‌سه‌ر بكرێت به‌هۆشیاری ته‌ندروستی به‌به‌ستنی ماسك و پابه‌ندبوون به‌ڕێكاره ته‌ندروستییه‌كان له‌لایه‌ن ڕێكخراوی ته‌ندروستی جیهانیشه‌وه به‌خاڵێكی زۆر كاریگه‌ر داده‌نرێت."\n" هاتنه پێشه‌وه‌ی نه‌خۆشخانه ئه‌هلییه‌كان مانای ئه‌وه نییه نه‌خۆشخانه حكومییه‌كان داده‌خرێن "\nدوێنێ د.هێرش سه‌ید سه‌لیم جێگری به‌ڕێوه‌به‌ری گشتی به‌ڕێوه‌به‌رایه‌تی ته‌ندروستی سلێمانی ڕه‌خنه‌ی له‌بڕیاری وه‌زاره‌تی ته‌ندروستی حكومه‌تی هه‌رێم گرتبوو سه‌باره‌ت دیاریكردنی نرخی نه‌خۆشخانه ئه‌هلییه‌كان بۆ تووشبووانی كۆرۆنا، به‌ڵام د.محه‌مه‌د خۆشناو ده‌ڵێت" خاڵێك هه‌یه ده‌مه‌وێت زۆر به‌گه‌وره‌یی جه‌ختی له‌سه‌ر بكرێته‌وه، هاتنه پێشه‌وه‌ی نه‌خۆشخانه ئه‌هلییه‌كان مانای ئه‌وه نییه نه‌خۆشخانه حكومییه‌كان داده‌خرێن، مانای وانییه خزمه‌تگوزاری حكومی ده‌وه‌ستێت به‌ڵكو به‌پێچه‌وانه‌وه تاوه‌كو ئه‌م چركه‌یه به‌نزیكه‌یی 40 نه‌خۆشخانه له‌سه‌ر ئاستی هه‌رێمی كوردستان به‌ژماره‌یه‌كی یه‌كجار زۆر له قه‌ره‌وێڵه‌وه دابینكراوه بۆ نه‌خۆشان، خزمه‌تگوزاری كۆرۆنا به‌خۆرایی ده‌بێت بۆ هه‌موو هاوڵاتیان مه‌گه‌ر كه‌سێك له‌سه‌ر هه‌ڵبژارده‌ی خۆی بیه‌وێت بچێته نه‌خۆشخانه‌یه‌كی ئه‌هلی كه‌بێگومان له‌و بارودۆخه‌دا پێویسته ئه‌و نرخه له‌لایه‌ن وه‌زاره‌تی ته‌ندروستییه‌وه دابین بكرێت، ئه‌و نرخانه‌ی سه‌ره‌تا له‌و نه‌خۆشخانانه‌وه ده‌ستپێكران، نرخه‌كان یه‌كجار به‌رزبوون ئه‌وه بوو به‌بڕیارێكی لیژنه‌ی تایبه‌ت له‌وه‌زاره‌تی ته‌ندروستی له 50% نرخه‌كان داشكێنران، ئه‌و نرخانه‌ی كه پێشنیاركران بۆ نه‌خۆشخانه‌كان نێردرا ئه‌و نرخه‌ی كه بڵاوبۆیه‌وه له تۆڕه كۆمه‌ڵایه‌تیه‌كان چه‌سپێنراو نه‌بوون یه‌كێك بوو له‌و سیناریۆیانه‌ی كه پێشنیاركرابوو بۆ نه‌خۆشخانه‌كان به‌ڵام به‌هه‌مان شێوه ناڕه‌زایی دیكه‌ی لێكه‌وته‌وه له‌سه‌ر ئه‌و نرخه‌ش دوباره داشكاندنێكی زۆر گه‌وره كراوه به‌ڵام ئه‌مانه هیچی په‌یوه‌ست نییه به‌وه‌ی كه‌نه‌خۆشی كۆرۆنا پێویسته بچێته نه‌خۆشخانه‌ی ئه‌هلی به‌پێچه‌وانه‌وه ئێمه هێشتا به‌رده‌وامین له‌زیادكردنی ژماره‌ی نه‌خۆشخانه‌كان زیادكردنی ژماره‌ی قه‌ڕه‌وێڵه‌كان ته‌نانه‌ت سوود وه‌رگرتن له توانای پزیشكان و كارمه‌ندانی دیكه‌ی ئه‌و شوێنانه كه له‌سه‌نته‌ری كۆرۆنانیین ، بۆ نموونه له بنكه‌یه‌كی ته‌ندروستی كۆمه‌ڵێك پزیشك و كارمه‌ندمان هه‌یه ڕاهێنانیان پێده‌كرێت له‌سه‌نته‌ره‌كانی كۆرۆنا شوێنیان ده‌كرێته‌وه."\n" تادوا توانای وه‌زاره‌تی ته‌ندروستی هه‌موو خزمه‌تگوزاریه‌كی ڕووبه‌ڕووبوونه‌وه‌ی ڤایڕه‌سی كۆرۆنا به‌پێی توانا به‌خۆڕایی ده‌بێت "\nد.محه‌مه‌د خۆشناو جه‌ختیكرده‌وه" تادوا توانای وه‌زاره‌تی ته‌ندروستی هه‌موو خزمه‌تگوزاریه‌كی ڕووبه‌ڕووبوونه‌وه‌ی ڤایڕه‌سی كۆرۆنا به‌پێی توانا به‌خۆڕایی ده‌بێت مه‌گه‌ر نه‌خۆشخانه‌كانمان پڕبێت یاخود مه‌گه‌ر ئه‌و كه‌سه خۆی هه‌ڵبژارده‌ی هه‌بێت بچێته نه‌خۆشخانه‌ی ئه‌هلی له‌سه‌ر داوای خۆی له‌و كاته‌شدا نرخه‌كه هه‌ر ئه‌و نرخه‌یه كه له‌لایه‌ن وه‌زاره‌تی ته‌ندروستییه‌وه پێشنیار كراوه وه‌كو "به‌ڕێز دكتۆر سامان به‌رزنجی" ئاماژه‌ی پێدا ئه‌گه‌ر له‌ئه‌نجامی پڕبوونی شوێنی نه‌خۆشخانه‌كان بێت و له‌لایه‌ن وه‌زاره‌تی ته‌ندروستییه‌وه شوێن نه‌ما و ڕه‌وانه‌ی نه‌خۆشخانه‌ی ئه‌هلی بكرێت ئه‌وه ئه‌و كه‌سه وه‌كو سه‌ردانیكارێكی نه‌خۆشخانه‌ی ئه‌هلی سه‌یر ناكرێت وه‌كو كه‌سێك ده‌بێت كه‌هاتۆته نه‌خۆشخانه‌ی حكومی، زۆر جه‌خت له‌سه‌رئه‌وه ده‌كه‌ینه‌وه خزمه‌تگوزاری كۆرۆنا100% له نه‌خۆشخانه حكومییه‌كان به‌خۆڕایی ده‌بێت وه‌كو هه‌موو خزمه‌تگوزارییه‌كانی دیكه ، ئه‌گه‌ر كه‌سێك بۆ خۆی بچێته نه‌خۆشخانه‌یه‌كی ئه‌هلی و له‌وێ چاودێری خۆی بكات ئه‌وا پێویسته پابه‌ندی ئه‌و نرخانه‌بن نه‌خۆشخانه‌كان كه له وه‌زاره‌ته‌وه دانراوه."\n"هه‌موو هاوڵاتیه‌ك مافی ئه‌وه‌ی هه‌یه كه‌نه‌خۆشخانه‌ی حكومی یان ئه‌هلی هه‌ڵبژێرێت "\nوته‌بێژی فه‌رمی وه‌زاره‌تی ته‌ندروستی ڕه‌تیكرده‌وه بڕیاره‌كه نادادپه‌روه‌ری چینایه‌تی دروست بكات، له‌وڕوه‌وه ده‌ڵێت" ئه‌مه له كاتێكدا ده‌بێت كه هاوڵاتیان ناچار بكرێن بڕۆن بۆ ئه‌و شوێنانه(نه‌خۆشخانه‌ی تایبه‌ت) هه‌موو هاوڵاتیه‌ك مافی ئه‌وه‌ی هه‌یه كه‌نه‌خۆشخانه‌ی حكومی یان ئه‌هلی هه‌ڵبژێرێت، كاتێك كه‌سێك نه‌خۆشخانه‌یه‌كی ئه‌هلی هه‌ڵده‌بژێرێت بۆ ئه‌وه‌ی چاره‌سه‌ر بكرێت مانای وا نییه ده‌كرێت ئه‌و نه‌خۆشخانه ئه‌هلییه ته‌نها له‌به‌ر ئه‌وه‌ی له‌لایه‌ن هاوڵاتیانه‌وه هه‌ڵبژێردراوه به‌ویستی خۆی نرخه‌كان دیاری بكات ئه‌گه‌ر كه‌سێك باری دارایی زۆر باش بێت چونكه كه‌سانێكمان هه‌ن له هه‌رێمی كوردستان بۆماوه‌ی چه‌ندین ساڵ ده‌بێت له نه‌خۆشخانه‌ی حكومی چاره‌سه‌ری وه‌رنه‌گرتووه ئه‌و كه‌سه ده‌توانێت له نه‌خۆشخانه‌ی ئه‌هلی چاره‌سه‌ر وه‌ربگرێت به‌هه‌مان شێوه‌ش نابێت ئه‌م كه‌سانه‌ش له‌لایه‌ن نه‌خۆشخانه ئه‌هلییه‌كانه‌وه به‌جۆرێك له‌جۆره‌كان ئه‌و بارودۆخه بقۆزنه‌وه بۆ ئه‌وه‌ی نرخێك به‌دڵی خۆیان دابنێن."\n"هاتنه پێشه‌وه‌ی نه‌خۆشخانه ئه‌هلییه‌كان ته‌نها بۆ ئه‌وه‌بووه له‌ته‌نیشت نه‌خۆشخانه‌ی حكومی خزمه‌ت بكه‌ن "\nخۆشناو ئاماژه‌ی به‌وه‌شكرد" هاتنه پێشه‌وه‌ی نه‌خۆشخانه ئه‌هلییه‌كان ته‌نها بۆ ئه‌وه‌بووه له‌ته‌نیشت نه‌خۆشخانه‌ی حكومی خزمه‌ت بكه‌ن، له كاتێكدا ئه‌م بڕیاره نازانستی ده‌بێت و قۆرخكاری ده‌بێت كاتێك ئێمه نه‌خۆشخانه حكومییه‌كان دابخه‌ین، نه‌خۆش وه‌رنه‌گرین و ئیجباری نه‌خۆش ڕه‌وانه‌ی ئه‌هلییه‌كان بكرێت، نه‌خۆشخانه ئه‌هلییه‌كان پێشتریش نه‌خۆشیان وه‌رگرتووه له‌ته‌نیشت نه‌خۆشخانه حكومییه‌كان، به‌ر له ڤایڕه‌سی كۆرۆنا ئه‌مان هه‌بوون و نرخی تایبه‌تی خۆیان هه‌بووه خزمه‌تگوزاری ته‌ندروستی هه‌ر به‌خۆراییه له‌هه‌رێمی كوردستان، به‌هیچ شێوه‌یه‌ك هاوڵاتی هان نادرێت بچێته نه‌خۆشخانه‌ی ئه‌هلی ئه‌مه كاتێك ده‌بێت كه نه‌خۆشخانه‌ی حكومیمان داخست وتمان نه‌خۆش وه‌رناگرین له‌مكاته‌دا ده‌كرێت بڵێن بڕیارێكی نازانستییه، ئێمه هه‌تاوه‌كو ئێستا بۆنموونه دوێنێ له‌فڕۆكه‌خانه‌ی نێوده‌وڵه‌تی كۆمه‌ڵێك كه‌لوپه‌ل و پێداویستی پزیشكی دیكه له كۆریای باشور وه‌رده‌گیرێت ئه‌مانه هه‌مووی دابه‌شده‌كرێت به‌سه‌ر نه‌خۆشخانه حكومییه‌كان وه‌هه‌موو هاوڵاتیان بێ به‌رامبه‌ر چاره‌سه‌ر و ته‌نانه‌ت چاودێری چڕوه‌رده‌گرن."\n" ئه‌گه‌ر له‌لایه‌ن هه‌ر به‌ڕێوه‌به‌رایه‌تیه‌كه‌وه بڕیاری وه‌زاره‌تی ته‌ندروستی جێبه‌جێنه‌كرا پێویسته بیانوی ئیداری یان زانستی هه‌بێت كه له‌به‌رچی جێبه‌جێنه‌كراوه؟ "\nد.هێرش سه‌ید سه‌لیم ئه‌وه‌شی وتبوو وه‌ك سنوری به‌ڕێوه‌به‌رایه‌تی ته‌ندروستی سلێمانی پابه‌ندی بڕیاره‌كه‌ی وه‌زاره‌تی ته‌ندروستی نابن سه‌باره‌ت به‌نه‌خۆشخانه ئه‌هلییه‌كان، به‌ڵام وته‌بێژه‌كه‌ی وه‌زاره‌تی ته‌ندروستی هه‌رێم ده‌ڵێت" هه‌موو ئه‌و بڕیارانه‌ی له‌لایه‌ن وه‌زاره‌تی ته‌ندروستییه‌وه ده‌درێن بڕیاره‌كان مه‌ركه‌زین له وه‌زاره‌ته‌وه پێویسته هه‌موو به‌ڕێوه‌به‌رایه‌تیه‌كان جێبه‌جێی بكه‌ن، ئه‌گه‌ر له‌لایه‌ن هه‌ر به‌ڕێوه‌به‌رایه‌تیه‌كه‌وه جێبه‌جێنه‌كرا پێویسته بیانوی ئیداری یان زانستی هه‌بێت كه له‌به‌رچی جێبه‌جێنه‌كراوه؟ ده‌كرێت له‌لایه‌ن ئه‌و به‌ڕێوه‌به‌رایه‌تیه‌وه بڕیاره‌كه ناڕوون بووبێت به‌جۆرێك له جۆره‌كان تێگه‌یشتن له‌و بڕیاره نه‌بووبێت یان پێویستی به‌ڕوونكردنه‌وه‌ی زیاتر هه‌بێت بۆ ئه‌و لایه‌نانه، ئێمه دڵنیاین له‌وه‌ی كه‌رتی ته‌ندروستی له هه‌رێمی كوردستان تاكه ئامانجی خزمه‌تی هاوڵاتیانه، له‌هه‌رشوێنێك وا په‌یامه‌كه گه‌یه‌نرا كه‌ئه‌م بڕیارانه به‌جۆرێك له جۆره‌كان له‌به‌رژه‌وه‌ندی هاوڵاتیان نیین، دڵنیا بن ئه‌م بڕیاره وه‌كو خۆی نه‌گه‌یشتۆته ئه‌و شوێنه ، پێویستی به‌ڕوونكردنه‌وه‌ی زیاترهه‌بووه، ئه‌و بڕیارانه‌ی له وه‌زاره‌تی ته‌ندروستییه‌وه ده‌درێن بۆ سه‌رئاستی هه‌موو هه‌رێمی كوردستانه."\n" ئه‌مه قسه‌یه‌كی ته‌واو زانستییه "\nجێگری به‌ڕێوه‌به‌ری گشتی ته‌ندروستی سلێمانی ئه‌وه‌شی وتبوو " ده‌بێت نه‌خۆشخانه كه تایبه‌ت بێت به ڤایڕه‌سی كۆرۆنا، تایبه‌تمه‌ندی خۆی هه‌بێت و هیچ نه‌خۆشێكی تری بۆ نه‌چێت بێجگه له‌نه‌خۆشی كۆرۆنا، خۆ نه‌خۆشخانه تایبه‌ته‌كانیش خۆیان قبوڵ ناكه‌ن شتی واهه‌بێت هه‌م نه‌خۆشخانه‌كان و هه‌م ئه‌و نه‌خۆشانه‌ی تر جگه له ڤایڕه‌سی كۆرۆنا سه‌ردانی نه‌خۆشخانه ده‌كه‌ن كه نه‌خۆشی ڤایڕه‌سی كۆرۆنا تێدا بێت، به‌ڕاستی له نا هۆشیاری ته‌ندروستی خۆیانه بیانه‌وێت سه‌ردانی ئه‌و نه‌خۆشخانه‌یه بكه‌ن چونكه ئه‌گه‌ر كه‌سێك هیچ نه‌خۆشیه‌كی تری نه‌بێت و بچێت بۆ نه‌شته‌رگه‌ریه‌ك ده‌بێت ئه‌وه‌ی له‌به‌رچاو بێت تووشی ڤایڕه‌سی كۆرۆنا-ش ده‌بێت له‌و نه‌خۆشخانه‌یه، بۆیه ده‌بێت ئه‌و نه‌خۆشخانانه تایبه‌تمه‌ندی خۆیان هه‌بێت."\nد.محه‌مه‌د خۆشناو هه‌مان بۆچوونی هه‌یه و ده‌ڵێت" بێگومان ئه‌مه قسه‌یه‌كی ته‌واو زانستییه به‌هیچ شێوه‌یه‌ك ئه‌و شوێنه‌ی نه‌خۆشی كۆرۆنای لێیه نابێت له‌و شوێنه نه‌خۆشی تر بوونی هه‌بێت چونكه ئه‌مه نه‌خۆشیه‌كی گوازراوه‌یه بۆ نموونه له هه‌ولێر سه‌نته‌ری نه‌خۆشیه گوازراوه‌كانمان هه‌یه، له‌سلێمانی به‌هه‌مان شێوه شوێنی نه‌خۆشی گوازراوه نابێت تێكه‌ڵاو بێت له‌گه‌ڵ شوێنی دیكه، هه‌رئه‌مه‌ش وایكردووه كه‌نه‌خۆشخانه ئه‌هلییه‌كان داوای خه‌رجییه‌كی زیاتر بكه‌ن چونكه ئه‌مانه شوێن و ستاف ته‌رخان ده‌كه‌ن، كه‌لوپه‌ل و پێداویستی ته‌عقیم كراو ته‌رخان ده‌كرێت كۆمه‌ڵێك جلو به‌رگ و پێداویستی ته‌رخان ده‌كرێت ئه‌مه‌نه پێویسته جیاكاریه‌كی ته‌واو له‌نێوان ئه‌و شوێنه هه‌بێت په‌تای كۆرۆنا وه‌رده‌گیرێت و داخل ده‌كرێت له‌گه‌ڵ ئه‌و شوێنه‌ی كه په‌تاكانی دیكه‌ی ئاسایی و نه‌شته‌رگه‌ری هه‌یه یان هه‌رجۆره نه‌خۆشیه‌كی دیكه‌یه ده‌گاته ئه‌و شوێنه، له‌ڕووی پشكنینیشه‌وه ئه‌و شوێنه‌ی كه پشكنینی لێ ده‌كرێت كۆمه‌ڵێك ڕێنمایی تایبه‌ت له‌لایه‌ن وه‌زاره‌تی ته‌ندروستیه‌وه ده‌چێت بۆ ئه‌وه شوێنانه كه چۆن پشكنین ده‌كرێت."\n"له‌پلانی وه‌زاره‌تدا هه‌یه ئه‌گه‌ر نه‌خۆشخانه تایبه‌تییه‌كان بتوانن ڕێنماییه‌كان جێبه‌جێ بكه‌ن ئه‌وا ڕێگه‌یان پێده‌ده‌رێت پشكنینی كۆرۆنا بكه‌ن "\nوته‌بێژی فه‌رمی وه‌زاره‌تی ته‌ندروستی حكومه‌تی هه‌رێمی كوردستان ئه‌وه‌شی وت" دیراسه‌ی ئه‌وه ده‌كرێت به‌كۆمه‌ڵێك ڕێنمایی تایبه‌ت كه هه‌یه نه‌خۆشخانه تایبه‌تییه‌كان ده‌توانن پشكنیینی كۆرۆنا بكه‌ن، به‌ڵام ئه‌و ڕێنمایانه پێویسته كۆمه‌ڵێك بنه‌مای زانستی هه‌بێت."\nد.محه‌مه‌د خۆشناو زیاتر ڕونیكرده‌وه" له‌پلانی وه‌زاره‌تدا هه‌یه كه‌ئه‌گه‌ر بتوانن ئه‌و ڕێنماییه زانستیانه‌ی كه‌پێویسته جێبه‌جێبكرێت وه ئه‌و نرخه‌ی كه وه‌زاره‌ت دیاری ده‌كات پێوه پابه‌ندبن ، ئه‌وا ئه‌وانیش ده‌توانن ده‌ست پێبكه‌ن (ده‌ست بكه‌ن به پشكنینی كۆرۆنا) تاوه‌كو ئێستا نرخه‌كه دیاری نه‌كراوه بۆ پشكنینی كۆرۆنا له‌لایه‌ن نه‌خۆشخانه تایبه‌تییه‌كانه‌وه به‌ڵام هه‌ڵسه‌نگاندن ده‌كرێت هه‌م بۆ توانای هاوڵاتیان هه‌م بۆ ئه‌و كه‌لوپه‌ل و پێداویستییه پزیشكانه و كارمه‌ندانه‌ی كه له نه‌خۆشخانه‌كه‌ن."\nده‌قی وتووێژه‌كه‌ی ژیار محه‌مه‌د له‌گه‌ڵ د.محه‌مه‌د خۆشناو Aug 13/020


د سالنامه‌یا کوردی ده چله – Sibehî سبەھی\nد سالنامه‌یا کوردی ده چله\nBergeh Kurdistan On 18/11/2018 / ھەمەرەنگ\nد سالنامه‌یا کوردی ده 40 هه‌یه و چله هه‌یه. ئه‌ڤ هه‌ردو چه‌ندی کو ژ هه‌ڤوودو دووره‌بار بن ژی، لێ هه‌ڤباریا وان ژی هه‌یه.\nنها چله، لێ نڤیسا ل په‌ی ڤێ ژی وێ 40 بێته وه‌شاندن.\nد سالنامه‌یێ ده، ژبلی ”40”ێ، دو چله هه‌نه. یه‌ک، د هاڤینێ ده یه و یه‌ک د زڤستانێ ده یه.\nده‌ستپێکا چله‌یێ هاڤینێ:\nڕۆژا یه‌کێ حه‌زیرانا (پووشبه‌ر) میلادی ده‌ست پێ دکه و ڕۆژا نه‌هێ ته‌مووزێ (تیرمه‌ھ) ژی ب داوی دبه. د ڤێ چله‌یێ ده، گه‌رم زێده چێدبه. ناڤێن ڤێ گه‌رمێ ژی، جودا جودا تێ گۆتن.\n(د ڤان 40ڕۆژان ده ئۆلدارێن کورد ئێن یه‌زدانی، ڕۆژی دگرن و ڕۆژا داوین ژی جه‌ژن دکن).\nده‌ستپێکا چله‌یێ زڤستانێ:\nچله‌یێ زڤستانێ ژی، دو به‌شن:\n. چله‌یێ مه‌زن.\n. چله‌یێ پچووک.\nده‌ستپێکا چله‌یێ مه‌زن:\nڕۆژا 21ێ چله‌یێ پێشی (مه‌ها 12) ده‌ست پێ دکه و ڕۆژا 31/30 ێ چله‌یێ پاشی ژی ب داوی دبه. ڕۆژا ده‌ستپێکا زڤستانێ ئه‌ڤ ڕۆژا 21 ێ تێ حه‌سباندن.\nزڤستانا د ڤی چله‌یی ده، هن جاران غه‌داره و هن جاران ب هێسانی ده‌رباس دبه.\nده‌ستپێکا چله‌یێ پچووک:\nڕۆژا 20 ێ سباتێ ده‌ست پێ دکه و ڕۆژا 71 یان 18 ێ ئادارێ ژی ب داوی دبه. ئه‌ڤ چله، 20 ڕۆژن.\nزڤستانا د ڤی چله‌یی دا، پر غه‌دار و هاره.\nد ڤی چله‌یێ داوین ده، زڤستانا کوردستانێ پر گران و سه‌رما و سه‌قه‌مه. ل سه‌ر ڤێ گه‌له‌ک چیرۆک و مه‌سه‌لوک و له‌قه‌مۆک و پێکه‌نۆکێن فۆلکلۆری ژی هه‌نه. ئه‌ڤه چه‌ند ژ وان ئه‌ڤێن ل ژێرێن:\nل هه‌رێمێن زڤستانا وان دژوار، کورد ته‌دوورا خوه د ناڤا مالێ ده چێدکن. دبێژن، د چله‌یێ پێشی ده خه‌لک ل دۆرا ده‌ڤێ ته‌نوورێ کۆم دبه، لێ د چله‌یێ پاشی ده خه‌لک خوه دخه ناڤا ته‌نوورێ.\nد چله‌یێ پاشی ده هن ڕۆژ هه‌روه‌کی ڕۆژێن بهارێ گه‌رمن، وسا خوه‌ش و بایێ گه‌رم چێدبه. ل سه‌ر ڕۆژێن وسا خوه‌ش، چه‌ند مه‌سه‌لۆک و کورته‌چیرۆک ژی هه‌نه. یه‌ک ژ وان ئا گامێشقرانێ یه:\nد چله‌یێ داوین ده هه‌م پووت و ئالفێ ده‌واران کێم دبه یان دقه‌ده و هه‌م زمهێرا هن مالان ژی دقه‌ده یان کێم دبه.\nد ده‌م و ڕه‌وشێن وسا ده مالبات، ژ بلی گا و چێله‌کان، ده‌وارێن خوه ل مالێ جیرانان به‌لاڤ دکن. هه‌تا هنده‌ک زارووکێن خوه ژی عه‌ینی وسا به‌لاڤ دکن.\nدبێژن، ڕۆژه‌کا تاڤ و گه‌رم یه‌کی خوه‌دیێ چل گامێشان، گامێشێن خوه برنه چێرێ. ژ ڤێ چێره‌یێ ڕه ئاخلێڤه تێ گۆتن. ژ نشکا ڤه بوویه به‌رف و فرتۆنه، ئه‌و چل گامێش ته‌ڤی خوه‌دیێ خوه مرنه.\nچیرۆکا دن ژی ئه‌ڤه: یه‌کی خوه‌دیێ چل ده‌ڤه‌هان، ده‌ڤه‌هێن خوه برنه چێرێ و ژ نشکا ڤه بوویه به‌رف و باهۆز، پشتره خوه‌دی زکێ ده‌ڤه‌هه‌کێ قه‌لاشتیه و خوه تێ ده ژ سه‌رمایێ پاراستیه شه‌ڤ ب داوین بوویه.\nپشتی غه‌داری و زۆرداریا چله‌یێ ڕه‌ش، ده‌ما دبه 21 ێ ئادارێ، ئیجار بهار ده‌ست پێ دکه.\nژخوه ل سه‌ر بهارێ چه‌ند گۆتنێن پێشیان ژی هه‌نه، وه‌ها گۆتنه: ”بهارێ به‌رف دگیژه گولیێ دارێ، لێ نامینه هه‌تا دانێ ئێڤارێ.”\nهه‌روه‌ها گۆتنه‌که دن ژی ئه‌ڤه: ”ئاداره، ده‌و ل داره.”\nڕیسپیێن کوردان هه‌رتم د جڤات و جاخیان ده ژ خه‌لکێ ڕه وه‌ها دبێژن: د چله ده هندک خوارن بخون، هندک ئێم و ئالف بدن ده‌وارێن خوه و هندک شه‌واته‌یا زڤستانێ بشه‌وتینن.\nهێڤیدارم کو جوانێن مه یێن ل زانینگه‌هان لێکۆلینه‌که به‌رفره‌ھ ل ڤێ بابه‌تێ بکن. له‌ورا نها ژی ل گوند و شێنیێن کوردستانێ گه‌له‌ک کال و پیرێن مه هه‌نه کو ڕند ب ڤێ مه‌سه‌لێ دزانن، ژ وان بپرسن و وه‌ک پرتووک ڤێ ناڤه‌رۆکێ بکن مالێ پرتووکخانه‌یا کوردستانێ.


چۆمان.. پڕۆژەی خزمەتگوزاری دەگەیەندرێتە بەرزترین تاڤگەی هەرێمی كوردستان\nمحه‌مه‌د هه‌سنانی 08/04/2021 - 09:31 گەشتوگوزار\nبەڕێوەبەری گەشتوگوزاری چۆمان ڕای گەیاند لەگەڵ لایەنە پەیوەندیدارەكانی سنوورەكە، لە پلان و بەرنامەماندایە رێگا و خزمەتگوزارییە گەشتیارییەكان بگەیەنینیە تاڤگەی کانی بەست تاكوو گەشتیاران بتوانن بە ئاسانی بگنە لای تاڤگەکە.\nهەڵگورد محەمەد ناوەندەی، بەڕێوەبەری گەشتوگوزاری قەزای چۆمان، بە (باسنیوز)ی راگەیاند: "بەمەبەستی دیاریكردنی ئاراستەی ڕێگاوبان و ئەو خزمەتگوزارییە گەشتیارییانەی پێویستن بۆ شوێنەكە و تاكوو گەشتیاران بتوانن بەئاسانی بگەنە تاڤگەی (كانی بەست) لەگەڵ سەرۆكی شارەوانی ناحیەی قەسرێ و ئەندازیار فەرمان جمیل، سەردانی شوێنەكەمان كرد و دواتر بە شێوەیەكی گشتیی باسمان لە گرفت و كێشەكانی بەردەم گشتوگوزاری سنوورەكە كرد و هەوڵ دەدەین خزمەتگوزاریی گەشتیاری لەم ناوچەیە باشتر و فراوانتر بكەین".\nئەوەشی خستە ڕوو: تاڤگەی (كانی بەست) دەكەوێتە سنووری ناحیەی قەسرێ سەر بە قەزای چۆمان، بەرزیی ئەم تاڤگەیە 36 مەترە و بە بەرزترین تاڤگەی هەرێمی كوردستان و عێڕاق دادەندرێت، دیمەنی جوان و سەرنجڕاكێشی وای كردووە كە وێنەكەی بچێتە سەر پەنجا هەزار دیناری عێراقی و لە چوار وەرزی ساڵدا بۆ گەشت و سەیران، هاووڵاتییان و گەشتیاران سەردانی شوێنەكە بكەن".


لوقمان عه‌لی, Author at KurdGoal | Page 2 of 69\nته‌مموز 3, 2020 8:34 AIM:\nنۆڤاک جۆکیۆڤیچ چەند یاریزانێکی تووشی ڤایرۆسی کۆرۆنا کردووە\nنۆڤاک جیکۆڤێچ ئەستێرەی تێنسی سەرزەوی سڕبی تۆمەتبارە بەوەی کە چەند یاریزانێکی ئەم یارییەی تووشی کۆرۆنا کردووە. پێش ماوەیەک، جۆکیۆڤێچ پاڵەوانیەتییەکی دۆستانەی تێنسی سەر زەوی رێکخست\nبارسێلۆنا بەمەرج کیکێ سێتین لەیانەکە دەھێڵێتەوە\nبەپێی ھەواڵێکی پێگەی گۆڵی جیھانی، کە یانەی بارسێلۆنا پلانی داڕشتووە بۆ ئەوەی کیکێ سێتین لە یانەکە دووربخاتەوە. بەپێی پێگەکە، بەھۆی لەدەستدانی پێشەنگی لالیگا و پێشکەشنەکردنی\nبۆ یەکەمجار نھێنی شکستھێنانی ریکیلمی لەگەڵ بارسێلۆنا ئاشکرا دەبێت\nستۆجکیۆف ئەستێرەی بولگاری و پێشووی بارسێلۆنا ھێرش دەکاتە سەر لویس ڤانگالی ھۆڵەندی راھێنەری پێشووی بارسێلۆنا بەوەی کە ئەم راھێنەرە ھۆکاری شکستھێنانی خوان رۆمان ریکیلمی ئەرجەنتینی\nڤیدیۆ: گۆڵی سێیەم و چوارەمی یۆڤێنتۆس دژی لیچی\nگۆڵی سێیەم هدددددددددددددددددددددددددددددددددددددددددددددددددددددددددددددددددف يوفنتوس الثالث من هيغواين واسيست رائع من الاسطورة رونالدو HD حسابي الاساسي @iF26L_ pic.twitter.com/ksaY0WWGlI — فيصل اهداف (@CSHD93) June 26, 2020 گۆڵی\nڤیدیۆ: گۆڵی دووەمی یۆڤێنتۆس دژی لیچی\nالاسطورة والثاني لليوفي 👏🏻 https://t.co/kNQNDZbAhw — فيصل (@iF26L_) June 26, 2020\nڤیدیۆ: گۆڵی یەکەمی یۆڤێنتۆس دژی لیچی\nحطها حط ديبالا https://t.co/TZuknIxoB3 — Faster Goal (@Faster__Goal) June 26, 2020\nمباپێ کاریگەرترین یاریزان لەسەر ژیانی وەرزشی خۆی ئاشکرا دەکات\nکلیان مباپێ ئەستێرەی فەڕەنسی دوو ئەستێرە ئاشکرا دەکات کە زۆرترین کاریگەریان لەسەر ژیانی وەرزشی خۆی ھەبوە. مباپێ ھێرشبەری پاریس سانجێرمان لە لێدوانێکیدا بۆ رۆژنامەی لیکیب\nڤیدیۆ:ئارسێناڵ بەدوو گۆڵی بێ بەرانبەر لە ساوسھامتۆنی بردەوە\nگۆڵی یەکەم ساوثهامتون 0 × 1 أرسنال | راحت ايامك يا أوزيل #SOUARSــــــــــــــــــــــــــــــــــــــــــــ المتابعة للحساب الاساسي فقط :  @Faster__Goal pic.twitter.com/1K7IZP1gXd — – (@GOALLLL11) June\nباوکی فاتی لەسەر چارەنووسی کوڕەکەی ھاتە دەنگ\nبوری فاتی باوكي ئانسۆ فاتی باسي ئایندەی کوڕەکەی دەکات، دوای ئەو دەنگۆیانەی بڵاوکرانەوە سەبارەت بە پەیوەندیکردنی بەیانەی مانچێستەر یونایتد لەم ھاوینەدا. باوکی فاتی لە لێدوانێکیدا\nڤیدیۆ: گۆڵی سێیەمی ئینتەرمیلان دژی ساسۆلۆ\nهدف الانتر الثالث https://t.co/ubFsUhzfEu — اهداف المباريات HD (@ggo_ll1) June 24, 2020\nڤیدیۆ: گۆڵی سێیەمی مانچێستەر یونایتد دژی شیفیڵد یونایتد\nالدوري الانجليزي : مان يونايتد 3 × 0 شيفيلد يونايتد | هدف مارسيال هاتريك#MUNSHU في حال تم حجب الفيديو تجدونه هنا @ggo_l1 ⇩⚽ Telegram :


Kysymyksiä ja vastauksia koronasta ja työvoiman liikkuvuudesta soraniksi - Työ- ja elinkeinoministeriön verkkopalvelu\nKysymyksiä ja vastauksia koronasta ja työvoiman liikkuvuudesta soraniksi\nپرسیار و وڵام: کۆرۆنا و هاتوچۆی کرێکاران\nKysymyksiä ja vastauksia koronasta ja työvoiman liikkuvuudesta soranin kielellä\nفینله‌ندا چۆن هاتوچۆی سنۆر به‌سینۆر ده‌کات؟\nئارمانجی به‌سینۆرکردنی هاتوچۆی سنۆر که‌مکردنی گه‌شتکردن به شێوه‌یێکی گه‌وره‌یه.\nگه‌ڕانه‌وه‌ی بۆ فینله‌ندا\nڕێگا ده‌درێت به به گه‌ڕانه‌وه‌ی بۆ فینله‌ندا بۆ هاوڵاتیانی فینله‌ندا و هه‌روه‌ها بۆ ئه‌و هاوڵاتیانه‌ی یه‌کێتی ئه‌ورۆپا و وڵاته‌کانی شێنگێن که له فینله‌ندا ده‌ژین و هه‌روه‌ها که‌سانی دیکه‌ش که ئیقامه‌یان له فینله‌ندا هه‌یه.\nهاتوچۆی دیکه‌ی زه‌رووری\nبه مه‌به‌ستی به‌ره‌نگاربوونی ڤایروسی کۆرۆننا هاتوچۆی سنۆر له فینله‌ندا به‌سینۆر ده‌کرێت بۆ ماوه‌ی ۱۹/۳ تا ۱۳/٤/۲۰۲۰ به شێوه‌یێک که ته‌نیا ڕێها به هاتوچۆی کار و هاتووچۆی دیکه‌ی زۆر گیرنگ بۆ فینله‌ندا بدرێت. به‌سینۆرکردن هه‌م له‌سه‌ر سینۆره‌کانی وڵاتانی یه‌کێتیی ئه‌ورۆپا و هه‌میش له‌سه‌ر سینۆره‌کانی وڵاتانی دیکه‌ی ده‌بێت. ه.\n(ڕێنمایه‌کانی به‌ڕێوه‌به‌رایه‌تی سنۆر (به ئینگلیزی\nئایا بڕیار له‌سه‌ر داواکاریه‌کانی ڤیزه یان ئیقامه ده‌درێت؟\nباڵیۆزخانه‌کان ئێستا پێشوازی له داواکاریه‌کانی ڤیزه و ئیقامه ناکه‌ن به‌ڵام ئه‌گه‌ر پێویست بێت بڕیاره‌که ده‌گۆڕدرێت. پاسپۆرته‌کانی داواکاریه‌کانی ئێستا بۆ خاوه‌نه‌کانیان ده‌گڕێننه‌وه و بڕیار له‌سه‌ر داواکاریه‌کان نادرێت. ئه‌م بڕیاره ڕووسیا له‌خۆی ناگرێت و هه‌موو داواکاریه‌کانی له‌وێوه بڕیار له‌سه‌ر ده‌درێت. هه‌روه‌ها بڕیار له‌سه‌ر هه‌موو داواکاریه‌کانی له فه‌رمانگه‌ی کۆچ بۆ ئیقامه ده‌درێت. هه‌موو لێدوانه‌وه‌کانی سه‌باره‌ت به ئیقامه له باڵیۆزخانه‌کان تا بڕیارێکی دیکه ڕاگیراون.\nله کاری فه‌رمانگه‌ی کۆچ، نووسینگه‌ی کار و ئابۆری و ناوه‌نده ئابۆریه‌کاندا له پله‌ی یه‌که‌مدا بڕیار له‌سه‌ر پێداویستیه‌کانی بنچینه‌یی، ته‌ندورستی و کاری بازرگانی ده‌درێت. کاربه‌ده‌ستان پاشان زانیاریی زیاتر له‌و باره‌دا پێشکه‌ش ده‌که‌ن.\nهاتوچۆی کاری زه‌رووری جییه؟\nهاتوچۆی سنۆر به‌سینۆر ناکرëت بۆ شاره‌زاکان و لێکۆڵه‌ره‌کانی ته‌ندورستی، کارمه‌نده‌کان چاودێریی ساڵمه‌ندان، کارمه‌نده‌کانی سنۆر، کارمه‌نده‌کانی هاتوچۆی شتومه‌ک، دیپۆلۆماته‌کان، کارمه‌نده‌کانی ڕێکخراوه نێوده‌وڵه‌تیه‌کان، سه‌ربازه‌کان، کارمه‌نده‌کانی یارمه‌تیی مرۆڤی و کارمه‌نده‌کانی دیکه‌ی که کاریان زۆر گرینگه.\nهه‌روه‌ها هاتوچۆی بۆ دابینکردنی پێداویستیه‌کانی بنچینه‌یی و بۆ بازاڕی کار زۆر گرینگ ڕه‌نگه ڕێگا پێ بدرێت دوای هه‌ڵسه‌نگاندنه‌وه‌ی له‌لایه‌ن کاربه‌ده‌ستانی سینۆرپارێزه‌ره‌وه.\nکێ بڕیار ده‌دات که هاتوچۆی سه‌ر سنۆر زه‌روورییه؟\nهه‌ر بڕیارێک سه‌باره‌ت به زه‌رووریی هاتوچۆ له‌لایه‌ن کارمه‌نده‌کانه‌وه له‌سه‌ر سنۆر ده‌درێت دوای هه‌ڵسه‌نگاندنی بابه‌ته‌که. هاتوچۆی زه‌رووریی کار و هاتوچۆی دیکه‌ی زه‌رووری له سنۆره‌کان ناو یه‌کێتیی ئه‌ورۆپا به‌رده‌وامه. وێڕای ئه‌وه‌ش که ڕێگا به هاتوچۆی زه‌رووری ده‌درێت، به‌ڵام به‌هۆی که‌مبوونی هاتوچۆی فڕین و که‌شتی هاتنی کرێکاری بیانی له ده‌ره‌وه‌ی وڵاته‌وه بۆ فینله‌ندا به شێوه‌یێکی گرینگ له جاران قورستره.\nئایا کرێکاره‌کانی وه‌رزی ده‌توانن بۆ فینله‌ندا بێن؟\nزۆرینه‌یان ڕێگا پێ نادرێت چونکه ئێستا کاری وه‌رزی وه‌کوو به‌شێک له هاتوچۆی زه‌رووری قه‌بووڵ نه‌کراوه. به‌ڵام ئه‌گه‌ر کاره‌که بۆ دابینکردنی پێداویستیه‌کانی بنچینه‌یی یان بۆ بازرگانی وه‌کوو زه‌رووری قه‌بووڵ بکرێت، ئه‌و کاته کارمه‌نده‌کانی پاراستنی سنۆر بۆیان هه‌یه له هه‌ندێک حاڵه‌تدا بڕیار بده‌ن که ڕێگا به هاتنی هه‌ندێک کرێکاری ئه‌وها بدرێت بۆ هاتنی ناو فینله‌ندا.\nکاربه‌ده‌ستانی فینله‌ندا پاشان هه‌ڵسه‌نگاندنه‌وه له‌سه‌ر ئه‌وه ده‌که‌ن که ڕێگا به هاتنی کرێکارانی بیانی بۆ کاری وه‌رزی بدرێت یان نا.\nئایا ڕێگا به هاتنی به ئیقامه‌ی وه‌رگیراوی کار بۆ فینله‌ندا ده‌درێت؟\nله‌مه‌شدا شتی گرینگ ڕێگانه‌دان به هاتوچۆی ناپێویسته. به‌ڵام ئه‌و که‌سانه‌ی نه ئیقامه‌ی فینله‌ندا وه‌ریانگرتووه بۆیان هه‌یه به یه‌که‌مین ئیقامه‌ی خۆیان بۆ فینله‌ندا بێن تا ڕۆژی دیارکراوی ۳۱/۳/۲۰۲۰ ئه‌گه‌ر ئاماده‌کاریی خۆی کردبێت بۆ گه‌شتی فینله‌ندا و ڕێککه‌وتنی کردبێت له فینله‌ندا سه‌باره‌ت به نیشته‌جێبوون به‌رله گه‌شته‌که‌ی خۆی. دوای ئه‌و کاته‌ی دیارکراو بیانیه‌کان ده‌توانن بۆ فینله‌ندا بێن ته‌نیا به شه‌رتێک که هاتوچۆیان بۆ کارێکی زۆر زه‌رووری بێت ئه‌گینا ڕێگا پێیان نادرێت.\nئایا هاتوچۆی کاری ڕۆژانه بۆ ئێستۆنیا، سوید یان نۆروێج ڕێگا پێ دراوه؟\nته‌نیا هاتنی له سوید و نۆروێجه‌وه ڕێگا پێ دراوه.\nکه هاتم بۆ فینله‌ندا ئایا که‌ره‌نتین ده‌کرێم؟\nحکومه‌ت بڕیاری داوه که فینله‌ندیه‌کان و بیانیه‌کانی دانیشتووی فینله‌ندا کاتێک که بۆ فینله‌ندا دێن ده‌نێردرێن بۆ که‌ره‌نتینی دوو حه‌فته‌یی. خاوه‌نکار و کرێکار له نێوان خۆیاندا له‌سه‌ر چۆنیه‌تیی که‌ره‌نتین ڕێکده‌که‌ون. که‌ره‌نتین ئه‌و که‌سانه له‌خۆی ناگرێته‌وه که هه‌میشه‌یی له فینله‌ندا ناژین و هاتنیان به شێوه‌ی له سه‌روودا ئاماژه پێ کراوه زه‌روورییه.\nئایا هاتوچۆی بۆ فینله‌ندا هه‌یه؟\nهاتوچۆی بۆ فینله‌ندا له‌م حه‌فته‌یانه‌دا زۆر که‌م کرایه‌وه. چاوه‌ڕوانی ده‌کرێت که هاتوچۆ له کاتێکی نزیکدا له ئێستاش که‌متر ببێته‌وه.\nئه‌گه‌ر ئیقامه یان ڤیزه به‌تاڵ بکرێت، ئایا پاره‌ی داواکاریه‌که بۆی ده‌گه‌ڕێنێته‌وه؟\nبه‌پێی یاسای ئێستادا ده‌رفه‌تی گه‌ڕاندنه‌وه‌ی پاره‌ی داواکاری ڤیزه یان ئیقامه نیه.\nئه‌گه‌ر کاربه‌ده‌ستان واز بێنن له بڕیاردانی له‌سه‌ر ڤیزه یان ئیقامه، پاره‌ی داواکاریه‌که بۆی ده‌گه‌ڕێنێته‌وه؟\nئه‌گه‌ر بیانیی به ئیقامه‌ی یه‌که‌م له فینله‌ندا به‌هۆی کۆرۆنا کاره‌که‌ی ڕاگیرێت، چی کارتێکردنی ئه‌و ڕاگرتنه له‌سه‌ر ئیقامه‌ی هه‌یه؟\nله ماوه‌ی ڕاگرتنی کاردا ئیقامه به‌رده‌وامه. ئه‌گه‌ر کرێکاره‌که داوای ئیقامه‌ی دووه‌م بکات، ئه‌و کاته شه‌رت و مه‌رجه‌کانی داهات ڕاچاو ده‌کرێن له‌و کاته‌دا. زانیاری سه‌باره‌ت به کارکردنی کاتی ڕاگرتنی کار و قه‌ره‌بووی بێکاری له‌سه‌ر ماڵپه‌ڕه‌کانی ده‌زگای کێڵا و نووسینگه‌ی کار و ئابۆری هه‌ن.\n(زانیاریی زیاتر له‌سه‌ر ماڵپه‌ڕی فه‌رمانگه‌ی کۆچ سه‌باره‌ت به کۆرۆنا (به ئینگلیزی\nزانیاریی زیاتر سه‌باره‌ت به بۆ نمونه داهات کرێکار له کاتی ڕاگرتنی کاردا له‌وێ بدۆزمه‌وه؟\n(پرسیاره‌کانی زۆر جار کراوی سه‌باره‌ت به کۆرۆنا له‌سه‌ر ماڵپه‌ڕی کێڵا (به ئینگلیزی\n(زانیاریی تازه سه‌ئابره‌ت به کۆرۆنا له ماڵپه‌ڕی نووسینگه‌ی کار و ئابۆری (به فینله‌ندی\n(خزمه‌ته‌کانی کار و ئابۆری: ئه‌گه‌ر کاره‌که‌ت ڕاگیرێت (به ئینگلیزی\nبارودۆخی کۆرۆنا چی کارتێکردنی له‌سه‌ر چالاکیه‌کانی به‌رنامه‌ی ”تالێنت بووست” هه‌یه؟\nله به‌رنامه‌ی ”تالێنت بووست” دا له حاڵی حازردا چالاکیه‌کان له فینله‌ندا به‌رده‌وامن. چاودێریی بارودۆخه‌که ده‌کرێت و چالاکیه‌کان به‌پێی پێویستی ده‌گۆڕدرێن.\nپرۆژه‌کانی هێنانی کرێکاری نێوده‌وڵه‌تی و سه‌رنجڕاکێشکانی شاره‌زاکان له ده‌ره‌وه‌ی وڵاته‌وه ئێستا ڕاده‌گیرێن بۆ دواتر. پرۆژه‌کانی ئێورێس بۆ هێنانی کرێکاری نێوده‌وڵه‌تی دوا ده‌خرێن تا کاتی ئاساییبوونه‌وه. کارمه‌نده‌کانی ئێورێس به‌رده‌وام ده‌بن له‌سه‌ر په‌یوه‌ندیکردنی له‌گه‌ڵ ئه‌و کۆمپانیانه که کاریان هه‌یه و لێکۆڵینه‌وه ده‌که‌ن له‌سه‌ر پێویستیه‌کانیان به کرێکار. به‌رنامه‌کانی وه‌رگرتنی کرێکاری بیانی و هه‌روه‌ها هه‌وڵ ده‌درێت که کورسه‌کانی زمانی فینله‌ندی و هاوکاریی نێوده‌وڵه‌تی درێژ پێ بدرێت له‌سه‌ر ئینتێرنێت.\nکۆمپانیاکان هان ده‌درێن که شاره‌زاکانی نێوده‌وڵه‌تی که له فینله‌ندا ده‌ژین بگرنه کار بۆ نمونه به یارمه‌تیی دارایی ”تالێنت ئێکسپلۆرێر”. فره‌لایه‌نیی کار به‌ره‌و پێشه‌وه ده‌برێت له‌م حاڵه‌ته‌شدا بۆ نموونه به که‌مپه‌ینی ”کۆمپانیای فره‌کولتووریی سه‌رکه‌وتوو”، به پێوه‌ری ”تالێنت بووست” و به که‌مپه‌ینی ڕاگه‌یاندنی ”شاره‌زاکانی جیهانی”.\nچی کارتێکردنی کۆرۆنا له‌سه‌ر ئیقامه‌ی کۆچبه‌ران هه‌یه؟\nباری نائاسایی هیچ کارتێکردنی له‌سه‌ر ئیقامه‌کانی دراون نیه. فه‌رمانگه‌ی کۆچ و نووسینگه‌ی کار و ئابۆری هه‌وڵ ده‌ده‌ن له زووترین کاتدا بڕیار له‌سه‌ر ئه‌و داواکاریانه‌ی ئیقامه بده‌ن که بۆ کاری دابینکردنی پێداویستیه‌کانی بنچینه‌یی و بازرگانی زه‌روورین. هه‌روه‌ها بڕیار له‌سه‌ر داواکاریه‌کانی بۆ ئیقامه‌ی دووه‌مین ده‌درێن. به‌ڕێوه‌بردنی داواکاریه‌کانی دیکه‌ی ئیقامه‌ی کار تا ۱۳/٤/۲۰۲۰ دوا ده‌خرێن.\nناوه‌ندی ئابۆریی ئووسیما، که بڕیاری سه‌ره‌تایی له‌سه‌ر هه‌موو ئیقامه‌کانی خاوه‌نکاره‌کان ده‌دات، ئێستا بڕیار له‌سه‌ر ئیقامه نادات بێجگه له داواکاریه‌کانی ئیقامه بۆ شاره‌زاکانی بواری ته‌ندورستی، کرێکاره‌کانی چاودێریی ساڵمه‌ندان و هاتوچۆی شتومه‌ک، یان ئیقامه بۆ خاوه‌نکاره‌کانی ئه‌وها که کاره‌کانیان زۆر گرینگه (بۆ نموونه بۆ دابینکردنی پێداویستیه‌کانی بنچینه‌یی). هه‌روه‌ها بڕیار له‌سه‌ر ئیقامه‌کانی دووه‌مین ده‌درێت.\nقه‌بووڵکردنی داواکاریی ئیقامه بۆ خاوه‌نکار هه‌میشه له‌سه‌ر ڕاچاوکردنی بارودۆخه‌که یه و به شه‌رتێکه که به بۆچوونی ناوه‌ندی ئابۆری کۆمپانیاکه ده‌رفه‌تی سه‌رکه‌وتن و دابینکردنی داهاتی هه‌یه.\nکارتێکردنی ڤایروسی کۆرۆنا له‌سه‌ر کاری کۆمپانیا له بڕیاره‌که‌دا ڕاچاو ده‌کرێت. له هه‌ڵسه‌نگاندنی کۆمپانیاکه‌دا ده‌کرێت زیاتر بایه‌خ بدرێت به بارودۆخی کۆمپانیاکه به‌رله کاتی قه‌یرانی کۆرۆنا له‌سه‌ر کاری کۆمپانیاکه. له بڕیاره‌که‌دا هه‌روه‌ها ئایینده‌ی کۆمپانیاکه‌ش ڕاچاو ده‌کرێت.


پەرلەمانتارێكی عیراق: هیچ مەترسییەك لەسەر مووچەی فەرمانبەرانی عیراق نییە – تۆڕی میدیایی خەڵک\n2020/03/04 - 9:01 AM\nسەرۆكی لیژنەی دارایی و ئابوری لە پەرلەمانی عێراق ئاشكرای كرد، لەگەڵ وەزارەتی دارایی و ئابوری رێككەوتوون كە گەرەنتی مووچەی فەرمانبەران بكرێت.\nهەیسەم جبوری، سەرۆكی لیژنەی دارایی پەرلەمانی عێراق روونیكردەوە، هەنگاوەكان بریتین لە پەسندكردنی پلانی زیادكردنی داهاتەكان كە تایبەتن بە باج، گومرگ، چاككردنی سیستەمی باج، پێداچوونەوەی هەندێك پابەندییەكانی ناوخۆی و دەرەوەی عێراق.\nجبوری ئاماژەی بەوەشكرد، لەگەڵ وەزارەتی دارایی رێككەوتوونە گەرەنتی دابەشكردنی مووچەی فەرمانبەران، خانەنشینان، تۆڕی پاراستنی خێزان بكرێت، دابەشكردنی دەرمان و پسووڵەی خۆراكیش بەردەوام بێت.\nوتیشی”كورتهێنانی بودجە 50 تریلیۆ دیناری تێپەڕاندووە، هیچ قەرەبووكردنەوەیەك نییە بۆ ئەم كورتهێنانە جگە لە پەنابردن بۆ قەواڵەی دارایی و قەرزی دەرەكی”.\nوەزارەتی دارایی و ئابوریوەزارەتی دارایی و ئابوری حكومەتی هەرێم\nئاژانسی نێودەوڵەتی ووزەی ئەتۆم، هۆشداری دەداتە ئێران\nكورتهێنانی بودجەی عیراق دەگاتە 51 ترلیۆن دینار\nتەواوی مامۆستایانی گرێبەست كران بە هەمیشەی\nپڕۆژەیاسای بودجە لە كاتی خۆیدا پەسەندناكرێت\nمووچەی فەرمانبەرانی هەرێمی كوردستان چی بەسەر دێت؟\nكۆدەنگییەك بۆ دەستپێكردنەوەی بەرزكردنەوەی پلەی فەرمانبەران دروستبووە


بەڤیدیۆ: سوپەر گۆڵی ژیلوان لەجامی یانەکانی کرواتیا · Kurdsport\nدەستپێک/هەواڵ/بەڤیدیۆ: سوپەر گۆڵی ژیلوان لەجامی یانەکانی کرواتیا\n320 بە خولەکێک دەخوێندرێتەوە\nژیلوان حەمەد-ی ناوەڕاستکاری بەتوانای کورد ئەمڕۆ لەخولی جامی یانەکانی کرواتیادا سوپەر گۆڵی خۆی لەیانەی سیسڤیت کرد و لەگەڵ ھاوڕێکانی یانەکەیان گەیاندە قۆناغێکی تری خولەکە.\nئەمڕۆ چوارشەممە ٧-١٠-٢٠٢٠ یارییەکانی قۆناغی دووەم (٣٢) تیپی خولی تۆپی پێی جامی یانەکانی کرواتیا-ی وەرزی ٢٠٢٠-٢٠٢١ ئەنجامدران و تیایدا یانەی گۆریکا-ی کرواتی بەبەشداری سەرەکی ژیلوان حەمەد-ی ناوەڕاستکاری کورد لەیاریگای سیسڤیت بووە میوانی سیسڤیت و سەرەنجامیش ٤-٣ بردنەوەی دەستەبەرکرد و خۆی گەیاندە قۆناغی سێیەم (١٦) تیپی خولەکە.\nلەسەرەتای نیوەی یەکەمی یارییەکە و لەخولەکی ٣دا ژیلوان حەمەد-ی تەمەن ٢٩ ساڵ لەئەنجامی لێدانێکی راستەوخۆدا گۆڵێکی زۆر جوان و سوپەر گۆڵی لەیانەی سیسڤیت تۆمارکرد و دواتریش ھاوڕێکانی ٣ گۆڵی تریان بۆ یانەی گۆریکا کرد و یانەی سیسڤیت-ی خاوەن یاریگا-ش توانی دوو گۆڵ تۆماربکات و نیوەی یەکەم ٤-٢ لەبەرژەوەندی یانەکەی ژیلوان کۆتاییھات.\nلەنیوەی دووەمیشدا یارییەکە سەرجەم ھەوڵەکانی یانەی گۆریکا بۆ تۆمارکردنی گۆڵی زیاتر بێسوود بوون و یانەی سیسڤیت-ی توانی گۆڵێکی تر تۆماربکات و ئەنجامەکە بکاتە ٣-٤ و یارییەکەش تا فیکەی کۆتایی ناوبژیوان ھەر بەم ئەنجامە لەبەرژەوەندی یانەی گۆریکا مایەوە و بەمەش توانی بپەڕێتەوە بۆ قۆناغی سێیەمی خولی جامی یانەکانی کرواتیا.\nبەمەش ژیلوان حەمەد-ی کوردستاری یانەی گۆریکا پاش ئەنجامدانی ٦ یاری لەخولی جامی یانەکانی کرواتیا، (٤) یاری و ١٦١ خولەک یاری کردنی وەرزی ٢٠١٩-٢٠٢٠ و (٢) یاری و ١١٧ خولەک یاری کردنی وەرزی ٢٠٢٠-٢٠٢١، یەکەم گۆڵی خۆی لەخولەکەدا تۆماربکات.


هاوپه‌یمانی نیشتیمانی له‌به‌رده‌م چاره‌نووسێكی نادیاردایه | نیقاش\nنازانرێ تاكه‌ی هێزه شیعه‌كانی عێراق له‌چوارچێوه‌ی هاوپه‌یمانێتییه‌كی سیاسیدا پێكه‌وه بڕ ده‌كه‌ن، چونكه كۆڵه‌كه له‌رزۆكه‌كه‌ی ئه‌و هاوپه‌یمانێتییه هێنده‌ی تر له‌ق بووه.\nقه‌یرانی چاكسازییه‌كی حكومه‌ت ئاسته‌نگێكی تره له‌به‌رده‌م په‌یوه‌ندی نێوان هێزه شیعه كاریگه‌ره‌كانی ناو "هاوپه‌یمانی نیشتیمانی" كه گه‌وره‌ترین كوتله‌ی سیاسی له‌عێراقدا پێكده‌هێنن، ئه‌مجاره‌ش هاوپه‌یمانێتییه‌كه كه‌وتووه‌ته به‌ر بومه‌له‌رزه‌یه‌كی سیاسی كه ره‌نگه له‌وانه‌ی رابردووی كاریگه‌رتر بێت.\nسه‌ره‌تای ته‌نگژه قووڵه‌كانی ئه‌م هاوپه‌یمانێتییه ده‌گه‌ڕێته‌وه بۆ ده‌می گۆڕینی نوری مالیكی سه‌ره‌ك وه‌زیران له‌پۆسته‌كه‌یدا له‌هاوینی ساڵی 2014، زۆری خایاند تا هه‌موو لایه‌نه‌كان توانیان ساغ ببنه‌وه له‌سه‌ر حه‌یده‌ر عه‌بادی بۆ وه‌رگرتنی ئه‌و پۆسته.\nدرز كه‌وتنه ناو په‌یوه‌ندییه‌كان ئه‌م هاوپه‌یمانێتییه ته‌نها دوو پێكهاته سه‌ره‌كییه‌كه‌ی نه‌گرته‌وه كه بریتین له"هاوپه‌یمانی نیشتیمانی عێراقی"و "ده‌وڵه‌تی یاسا" به‌ڵكو له‌نێو خودی ده‌وڵه‌تی یاساشدا كه‌رتبوون روویداو كه‌سه نزیكه‌كانی مالیكی رازی نه‌بوون به‌وه‌ی عه‌بادی پۆستی سه‌ره‌ك وه‌زیران وه‌ربگرێت، كاتێكیش ئیبراهیم جه‌عفه‌ری پۆستی وه‌زیری ده‌ره‌وه‌ی وه‌رگرت، كێشه‌كان هێنده‌ی تر قوڵبوونه‌وه تا گه‌یشته "قه‌یرانی چاكسازی".\nكه موقته‌دا سه‌در سه‌رۆكی ره‌وتی سه‌در یه‌كێك له‌كۆڵه‌كه سه‌ره‌كییه‌كانی هاوپه‌یمانی نیشتیمانی په‌نای برده به‌ر جوڵاندنی شه‌قام‌و شوێنكه‌وتوانی راسپارد مانبگرن، ئه‌مه بووه خاڵی وه‌رچه‌رخان له‌ژیانی سیاسی ئه‌و هاوپه‌یمانێتییه‌دا.\nله‌و كۆبوونه‌وه‌ی كه رۆژی 6ی ئه‌م مانگه (ئازار) له‌كه‌ربه‌لا به‌ڕێوه‌چوو، سه‌ركرده‌ی كوتله سه‌ره‌كییه‌كانی ئه‌و هاوپه‌یمانێتییه كه پێكهاتوون له‌حیزبی ده‌عوه‌ی حه‌یده‌ر عه‌بادی سه‌ره‌ك وه‌زیران‌و ئه‌نجومه‌نی باڵا به‌سه‌رۆكایه‌تی عه‌ممار حه‌كیم‌و ره‌وتی سه‌درو چه‌ند سیاسه‌تمه‌دارێكی تر نه‌یانتوانی بگه‌نه هیچ رێكه‌وتنێك.\nحه‌سه‌ن خه‌لاتی په‌رله‌مانتاری كوتله‌ی "مواتین" سه‌ر به‌ئه‌نجومه‌نی باڵا ئاماژه به‌وه ده‌كات كه ناكۆكییه‌كانی نێوان هاوپه‌یمانی نیشتیمانی ئه‌وه نییه ته‌نها جیاوازی بیرو بۆچوون بێت.\nخه‌لاتی به"نیقاش"ی وت "هێزه‌كانی هاوپه‌یمانێتی نیشتیمانی نه‌یانتوانی بگه‌نه هیچ سازانێك، ئه‌مه‌ش لێكه‌وته‌یه‌كی خراپه له‌م بارودۆخه ناهه‌مواره ئه‌منی‌و ئابورییه‌دا".\nئه‌و په‌رله‌مانتاره ئه‌وه ره‌ت ده‌كاته‌وه كه هیچ لایه‌نێكی ده‌ره‌كی ده‌ستیان له‌قوڵبوونه‌وه‌ی ناكۆكییه‌كاندا هه‌بێت، هه‌رچه‌نده به‌شێك له‌لایه‌نه‌كانی ناو ئه‌و هاوپه‌یمانێتییه كاریگه‌ری وڵاتانی ده‌وروبه‌ریان له‌سه‌ره.\nساڵی 2010 له‌پاش هه‌ڵبژاردنه‌كه‌ی ئازاری ئه‌و ساڵه‌وه هێزه شیعه‌كان ناچاربوون ببنه‌وه به‌یه‌ك هاوپه‌یمانێتی، له‌كاتێكدا پێشتر بووبوون به‌دوو كیانی هه‌ڵبژاردنی "هاوپه‌یمانی نیشتیمانی عێراقی"و "ده‌وڵه‌تی یاسا".\nئامانجی سه‌ره‌كی پێكهێنانی ئه‌و هاوپه‌یمانێتییه بۆ ئه‌وه بوو پۆستی سه‌ره‌ك وه‌زیرانیان له‌لا بمێنێت‌و نه‌كه‌وێته ده‌ست ئه‌یاد عه‌لاوی ركابه‌ریان، هه‌رچه‌نده ئه‌و هێزه شیعانه له‌سه‌ر یه‌ك ناونیشانی سه‌ره‌كی رێككه‌وتن ئه‌ویش "ده‌ستگرتن به‌گه‌وره‌ترین پۆستی جێبه‌جێكردنه‌وه" به‌ڵام له‌ناوه‌ڕۆكدا ده‌یان كێشه‌و ناكۆكیان هه‌بوو.\nله‌مباره‌یه‌وه سه‌لاح عوبێدی وته‌بێژی ره‌وتی سه‌در به"نیقاش"ی وت "ئه‌م هاوپه‌یمانێتییه هه‌موو جارێك سه‌ره‌ك وه‌زیران ده‌ستنیشان ده‌كات، ئه‌ویش دوای وه‌رگرتنی پۆسته‌كه‌ی پشت ده‌كاته هاوپه‌یمانێتییه‌كه‌ی‌و رێزی ناگرێت".\nوتیشی "هاوپه‌یمانی نیشتیمانی له‌وه‌ته‌ی هه‌یه نه‌یتوانیوه خۆی به‌ڕێوه ببات، هه‌روه‌ك چۆن نه‌یتوانیوه لێپێچینه‌وه له‌سه‌ره‌ك وه‌زیران‌و وه‌زیره‌كان بكات، بۆیه هه‌موو جارێك سه‌ره‌ك وه‌زیران تاك ره‌وانه بڕیار ده‌دات".\nعوبێدی جه‌خت له‌وه ده‌كاته‌وه كه هاوپه‌یمانی نیشتیمانی خاوه‌نی دوو وێنه‌و تێڕوانینی جیاوازه، وێنه‌ی یه‌كه‌م دیوی ده‌ره‌وه‌ی هاوپه‌یمانێتییه‌كه‌یه كه وه‌ك هێزێكی یه‌كگرتوو له‌به‌رامبه‌ر نه‌یاره‌كانیدا ده‌رده‌كه‌وێت، به‌ڵام وێنه‌ی دووه‌می له‌دیوی ناوه‌وه‌یدا خۆی ده‌نوێنێت كه هاوپه‌یمانێتییه‌كی لاوازو په‌رته‌وازه‌یه.\nپێده‌چێت ته‌نانه‌ت خودی لایه‌نه‌كانی ناو هاوپه‌یمانی نیشتیمانیش بڕوایان به‌كاری پێكه‌وه‌یی نه‌مابێت، ئه‌وه‌تا غالب شابه‌نده‌ر ئه‌ندامی پێشووی حیزبی ده‌عوه ده‌ڵێت "له‌راستیدا شتێك نه‌ماوه به‌ناوی هاوپه‌یمانی نیشتیمانی، ئه‌وه‌ی هه‌یه هاوپه‌یمانێتییه‌كی ناچارییه".\nشابه‌نده‌ر كه خۆی توێژه‌رێكی ئیسلامییه ئاماژه به‌وه ده‌كات كه ئه‌و هاوپه‌یمانێتییه هه‌ر له‌سه‌ره‌تاوه به‌ناكۆكی دروست بووه، به‌و پێیه‌ی لایه‌نه‌كان‌و سه‌ركرده‌كانی به‌رژه‌وه‌ندی جیاوازیان هه‌یه، ده‌شڵێت "ئه‌وه‌ی هاوپه‌یمانێتییه‌كه‌ی كه‌رت كردووه به‌رژه‌وه‌ندییه نه‌ك فیكر، چونكه هه‌موویان شیعه‌ی عێراقن‌و هاوكێشه‌ی عێراق‌و ناوچه‌كه ناچاریان ده‌كات كه پێكه‌وه بن".\nئه‌مڕۆ چاره‌نووسی "هاوپه‌یمانی نیشتیمانی" به‌ستراوه به‌دوو لایه‌نه‌وه، یه‌كه‌میان له‌به‌رچاوگرتنی به‌شه پشكی تایفی كه ئه‌مڕۆ باڵی كێشاوه به‌سه‌ر عێراقدا، دووهه‌میشیان به‌ریه‌ككه‌وتنی به‌رژه‌وه‌ندی لایه‌نه سه‌ره‌كییه‌كانه.\nهه‌تاكو به‌شه پشكی تایفی‌و به‌رژه‌وه‌ندی بمێنێت لایه‌نه‌كانی ناو ئه‌م هاوپه‌یمانێتییه بیانوو ده‌هێننه‌وه بۆ پێكه‌وه مانه‌وه‌و وه‌رگرتنی پۆستی سه‌ره‌ك وه‌زیران، ئه‌گه‌ر ئه‌و سیسته‌مه تایفییه‌ش توانای به‌رده‌وامی نه‌ما، ئه‌وا ئاسانترین شت هاوپه‌یمانی به‌ستنه له‌گه‌ڵ كوردو سوننه له‌لایه‌ن لایه‌نه سه‌ره‌كییه‌كانی ناو ئه‌م هاوپه‌یمانێتییه‌وه، به‌مجۆره‌ش مه‌رگی كۆتایی خۆی راده‌گه‌یه‌نێت.\nكورسییه‌كه‌ی عه‌بادی له‌ق بووه\nهه‌موان پشتیان كرده عه‌بادی‌و چاكسازیش له‌بیر كرا\nحكومه‌ت بووه‌ته گاڵته‌جاڕی خه‌ڵك\nنوكته نوێیه‌كانی خۆپیشانده‌ران له‌باره‌ی حكومه‌ت‌و په‌رله‌مانه‌وه


ئێستا نیوز - فیلمێكی كوردی لەماوەی 3 مانگدا بەشداری 25 فێستیڤاڵی جیهانی دەكات\nفیلمێكی كوردی لەماوەی 3 مانگدا بەشداری 25 فێستیڤاڵی جیهانی دەكات\n2017/08/20 5:50 PM - هه‌مه‌ڕه‌نگ\nفیلمی ئەنیمەیشنی كوردی (بێدەنگی ئاسمان) لەدەرهێنانی جوبرائیل ئەبوبەكر لەفێستیڤاڵی عەرەب فیلم فێستیڤاڵ لە رۆتەردام بەشداری پێشبڕكێی سەرەكی دەكات‌و كێبڕكێی بردنەوەی خەڵات دەكات.\nدەرهێنەر جوبرائیل ئەبوبەكر لەبارەی بەشداری فیلمەكەی لەو فێستیڤاڵەدا رایگەیاند "فیلمەكە بەشداری لەفێستیڤاڵی عەرەب فیلم فێستیڤاڵ لە رۆتەردام دەكات‌و كێبڕكێی بردنەوەی خەڵات دەكات".\nوتیشی "فێستیڤاڵەكە لە 11 بۆ 15ی تشرینی یەكەمی 2017 لەوڵاتی هۆڵەندا ئەنجام دەدرێت".\n(بێدەنگی ئاسمان) نوێترین بەرهەمی سینەمایی دەرهێنەر جوبرائیل ئەبوبەكرە و بەسپۆنسەری عەباس فازڵ عەبدولرەحمان خاوەنی زانكۆی نۆلج بەرهەمهێنراوە و بەر لەم فێستیڤاڵەش لەچەندین فێستیڤاڵی سینەمایی نێونەتەوەیی بەشداری كردوە‌و چەند خەڵاتێكیش پێبەخشراوە، لەوانە خەڵاتی باشترین سیناریۆ لەخولی چوارەمی فێستیڤاڵی نێونەتەوەیی سینەمایی زانكۆی بابل‌و پێدانی خەڵاتی برۆنزی لەبەشی فیلمە ئەنیمەیشنەكانی فێستیڤاڵی سینەمایی باشوری جۆرجیا كەلەوڵاتی كەنەدا ئەنجامدرا و لەماوەی تەنها 3مانگدا بەشداری 25 فێستیڤاڵی سینەمایی جیهانی، كردوە.\nسیناریۆی فیلمەكە پشتیوان عەبدوڵا نوسیویەتی‌و كاری گرافیك‌و دەنگ لەلایەن سەباح شادی‌و كاری موزیكی فیلمەكەش رامتین لهۆنی جێبەجێی كردوە.\n(بێدەنگی ئاسمان) كورتە فیلمێكی ئەنیمەیشنە‌و لەبارەی خەونەكانی مرۆڤە بۆ ئازادی‌و لەبارەی چیرۆكی فیلمەكەشەوە جبرائیل ئەبوبەكر دەڵێت "فیلمەكە باس لەخەونی مرۆڤ دەكات بۆ ئازادی، بەوپێیەی كە هیچ كەسێك ناتوانێت رێگا لەئازادی بگرێت‌و بەربەستی بۆ دروست بكات".\nوتیشی "ماوەی فیلمەكە 100 چركەیە و بەرهەمی ساڵی 2017-یە".\nئەم بابەتە 1224 جار خوێندراوەتەوە


بەرگری شارستانی سۆران بۆ ڕۆژانی نەورۆز چەند ڕێنمایەك بڵاوكردەوە - تۆڕی میدیایی خەڵک\nبەڕێوەبەرایەتی بەرگری شارستانی سۆران لە رۆژانی نەورۆزدا داوا لە هاووڵاتیان دەكات دوور بكەوتنەوە لە سوتاندنی تایەی ئۆتۆمبێل ، كە جگە لەوەی دیاردەیەكی ناشارستانیە دەبێتە هۆی پیس بوونی ژینگە، لە كاتی چوونە سەر ڕووبار و سەرچاوە ئاوییەكان چاودێری منداڵەكانتان بكەن.\nبەڕێوەبەرایەتی بەرگری شارستانی سۆران لەڕاگەیاندراوێكدا چەند ڕێنماییەكی گرنگ بۆ هاووڵاتیان لە رۆژانی نەورۆزدا بڵاودەكاتەوە كەتیایدا هاتووە ، پێویستە هاووڵاتیان دوور كەوتنەوە لە سوتاندنی تایەی ئۆتۆمبێل، چونكە جگە لەوەی دیاردەیەكی ناشارستانیە دەبێتە هۆی پیس بوونی ژینگە.\nئاماژە بۆ ئەوەشكراوە، كە لە كاتی دەرچوونتان لە ماڵەوە بۆ گەشت و سەیران (كارەبا – غاز) كە سەرچاوەیەكی سەرەكیە بۆهۆكاری ئاگركەوتنەوە بیكوژێننەوە، هەروەها بەهیچ شێوەیەك لەو ناوچانە نزیك نەكەونەوە، كە گومانی بوونی مین و پاشماوەی تەقەمەنی لێیە ئەمەش لە ڕێگای تابلۆی ئاگاداری ڕوون كراوەتەوە .\nهەر لە ڕاگەیەنراوەكەدا هاتووە، هاووڵاًتیان پێویستە خۆیان دوور بگرن لە سەركەوتن بەسەر شاخەكان، كە زۆر جار دەبێتە هۆی وون بوونی ڕێگاكانتان و رۆیشتن بۆ شوینەسەختەكان و دواتر خلیسكان كە مەترسی لەسەر ژیانتان دروست دەكات.\nداواشی لە گەشتیارانكردووە، لە كاتی چوونیان بۆ سەر ڕووبار و سەرچاوەئاوییەكان چاودێری منداڵەكانتان بكەن و لەكاتی گەڕانەوەتان بۆ ماڵەوە سەرچاوەی ئاگرەكانیان بەتەواوی بن بڕ بكەن ڕەنگە دواتر سەرهەڵ بداتەوەو زەرەر بە سروشت بگەیەنێت.\nبەمەبەستی پاراستنی سروشت پاشماوەی خۆراك و زبڵ و خاشاك بەجێ مەهێڵن دوای كۆكردنەوەیان لە شوێنی گونجاو دابنێن و هەر لە ڕاگەیاندراوەدا ئاماژە بەوەكراوە، بەرگری شارستانی سۆران داوا هاووڵاتیان و گەشتیاران دەكات لە كاتی درووستبوونی هەر ڕووداوێك پەیوەندی بە و ژمارە تەلەفۆنانەی خوارەوەبكەن 115 – 07507966355\nبەرگری شارستانی سۆران


وەزیری بەرگری ئەمریکا: ئەمریکا هیچ بەرنامەیەکی نییە بۆ کشانەوە لە عێراق.\nوەزیری بەرگری ئەمریکا ڕایدەگەیەنێت کە وڵاتەکەی گیچ بەرنامە و پلانێکی نییە بۆ کشانەوە لە عێراق.\nئاژانسەکانی هەواڵ لە زاری مارل ئیسپەرەوە دەڵێن گوتوویەتی تیمەکەی لە هەوڵی بەدەستهێنانی زانیاری زیاتردان لەسەر ئەو دۆسێی کشانەوەیە لە عێراق و دەشڵێت لەوانەیە ئەم دۆسێیە زیاتر زیاتر پەیوەندی بە شوێنگۆڕکی هێزە سەربازییەکانی ئەمریکاوە هەبێت نەک کشانەوە.\nپێشتر وەک بڵاوکراوەتەوە فەرماندەی لەشکری ئەمەریکا لە عێراق لە نامەیەکدا بە هاوتا عێراقییەکانی گوتووە هێزەکانی هاوپەیمانان لە عێراق ئامادەکاری دەکەن بۆ کشانەوە، ئەمەش پاش ڕۆژێک لەوەی پەرلەمانی عێراق دەنگی دا لەسەر ئەوەی کە دەبێت هەموو هێزە بیانیـیەکان لە وڵاتەکەدا بچنە دەرێ.\nدوابەدوای ئەو هەواڵی نامەیە پەنتاگۆن وتوویەتی ناتوانێت ڕاستی و دروستی ئەو نامەیە پشتڕاست بکاتەوە\nبەپـێی ئاژانسی دەنگ‌وباسی فڕانس پـرێس عەمید ولیەم سیلی فەرماندەی هێزەکانی ئەمەریکا لە عێراق نامەیەکی بۆ فەریق ڕوکن عەبدولئەمیر ڕەشید یارەالله جێگری فەرماندەی فەرماندەیەتی ئۆپەراسیۆنە هاوبەشەکانی عێراق ڕەوانەکردووە و تیایدا گوتوویەتی وەک ڕێزگرتن لە سەروەری کۆماری عێراق و بەپـێی داوای پەرلەمانی عێراق و سەرۆک وەزیر، هێزەکانی هاوپەیمانان لە ماوەی چەند ڕۆژ و هەفتەی داهاتوو ڕێوشوێنی تایبەت دەگرنەبەر بۆ ئەوەی بە شێویەکی سەلامەت لە عێراق بچنە دەرێ.


" هیچ کێشەیەکی یاسایی لە پارێزگاربونی دکتۆر هەڤاڵدا نییە"\nوەک تێبینیم کردوە تەنها لەم زۆنە شەق و شڕەی پێی دەوترێت زۆنی سەوز و نیلیدا، یاساناس و سیاسیەکانی، ئەوەندەی ئەڵێن نابێ و ناکرێ و ناشێ، نیو هێندەی ناڵێن دەبێ وەیا ئەبێ ببێت. بەناو فەقیهە قانونیەکانمان خۆیان بە بڕگەو مادەوە سەرقاڵ کردوەو هەمویان لەوەهمی یاساسازیدا غەرق بون.. بەڵام ئەم پرسە تەنها دوو دیوی هەیە کە ئەبێت یەکلایی بکرێتەوە:\nیەکەم: ئەگەر سیاسییە( کە هیوادارین وا نەبێت)، ئەوا نابێت گۆڕان تاقی بکرێتەوە. یاری کردن لەگەڵ گۆڕان یاری کردنە بە ئاگر، بە تایبەت لەم دۆخەدا کە گۆڕان سەمامی(صمام) ئەمانی ناوچەکەیە.\nدووەم: ئەگەر قانونیە، ئەوا هیچ کێشەیەکی یاسایی لە بە پارێزگاربون و راستەوخۆ دەستبەکار بونی کاک هەڤاڵ ئەبوبەکردا نیە و هەر سبەینێ وەک پارێزگارێکی شەرعی( بێ حیلە شەرعی)، ئەتوانێت بە سەرجەم دەسەڵاتەکانیەوە، بە گوێرەی یاسای ژمارە سێی ٢٠٠٩ ی هەموارکراو بە ئەرکەکانی هەستێت.\nیەکەم: پارێزگار لە لایەن ئەنجومەنی هەڵبژێردراوی پارێزگاوە بە دەنگی زۆرینەی رەها هەڵدەبژێردرێت و دیاری ئەکرێت. واتە ئەو پۆستە لە دەسەلاتی سەرۆکی هەرێم یا پەرلەمان یا ئەنجومەنی وەزیراندا نییە. ئەو کەسەی کە ئەنجومەن دیاری ئەکات تاکە کاندیدە کە سەرۆکی هەرێم مولزەمە پەسەندی بکات و جگە لە پەسەندن کردنی هیچ بژاردەیەکی تری نییە. واتە نە بۆی هەیە ئیمزای نەکات و نە ئەتوانێت داوای گۆڕینی بکات. لەم حاڵەتەدا مەرسومی هەرێمی ئیقراریە نەک ئیجرائی، بەو حوکمەی هیچ خیارێکی تری نیە. کەواتە مەرسومی هەرێمی هیچ کاریگەریەکی قانونی بەسەر کارەکانی پارێزگاردا نیەو ئەو ئەتوانێت تا دەرچونی ئەو مەرسومە( کە هیچ لە بنەمای هەڵبژاردنەکە ناگۆڕێت) بە کارەکانی هەستێت.\nدووەم: گوایە ئەسڵی کێشەکە ئەوەیە کە دەبێت فەرمانی دەستبەکاربون لە لایەن سەرۆکی هەرێمەوە بێت. جارێ ئەمە راست نییە چونکە لە قانونەکەدا نەنوسراوە سەرۆکی هەرێم بەڵکو فەرمانی هەرێمی. بەڵام گەر واشبێت ئەوە نە کێشەی پارێزگاری تازەیە و نە ئەنجومەنی پارێزگا. واتە گەر سەرۆکی هەرێم هەبوو ئەوا ئەو رێو رەسمە ئەنجام ئەدرێت، گەریش نەبوو ئەوا پارێزگار بە کارە ئسوڵیەکانی خۆی هەڵدەستێت تا سەرۆکی هەرێم دیاری ئەکرێت و ئەو مەرسومە ئیمزا ئەکات، کە وەک وتم شتێکی شکڵیەو هیچ تەبەعەیەکی قانونی نییە. کارەکانی پارێزگا تەنفیزیە بە هەمان چەشنی ئەنجومەنی وەزیران کە ناکرێ لە ژێر هیچ بیانویەکدا پەک بخرێت.\nسێیەم: سەروکاری پارێزگار لەگەڵ ئەنجومەنی وەزیران و وەزارەتی ناوخۆ و وەزارەتە پەیوەندیدارەکان و ئەنجومەنی پارێزگایە، دوور و نزیک پەیوەست نیە بە سەرۆکایەتی هەرێمەوە. ئەرکەکانی ئەو مەحەلیەو لە چوارچێوەی سنوری پارێزگاکەی خۆیەتی. واتە هیچ بەرخوردێکی لەگەڵ سەرۆکی هەرێم نیە. بون و نەبونی سەرۆکی هەرێم کار ناکاتە سەر کارو فەرمانی پارێزگار و ئەنجومەنی پارێزگا. بۆیە شەرعییەت دانی ئەنجومەنی وەزیران و بڕیاردانی مامەڵە کردنی کارگێڕی و قانونی لەگەڵ پارێزگاری تازەدا، بەسە بۆ دەستبەکار بونی. وابزانم لەم حاڵەتەشدا کە زۆرینەی ئەنجومەنی وەزیران سەرباری جێگرەکەی لەو هێزانەن کە لایەنگری ئەو گۆڕانکاریەن( کە هیوادارم وابێت)، بۆیە دەبێت ئەنجومەنی وەزیران ئەو کار ئاسانیە بکات.\n1781 جار خوێندراوەتەوە